title: X-League

text: X-League on amerikkalaisen jalkapallon kilpasarja Japanissa. Sarjassa on neljä tasoa, jotka ovat X1, X2, X3 ja X4. Korkein sarjataso X1 on yksi maailman kovatasoisimmista amerikkalaisen jalkapallon sarjoista.


title: X-League

text: X-League perustettiin vuonna 1971 nimellä "Japan American Football League". Vuonna 1997 sarja sai nykyisen nimensä. Sarjan mestaruusottelu on nimeltään "Japan X Bowl". Se tunnettiin vuoteen 2003 asti nimellä "Tokyo Super Bowl". Hallitseva mestari kohtaa kauden päätteeksi Japanin yliopistosarjan mestarin "Rice Bowl" -ottelussa.


title: X-League

text:
X-Leaguen pääsarja on jaettu kolmeen lohkoon. Yhteensä sarjatasolla pelaa 18 joukkuetta.
Sarjan mestaruusottelua on pelattu vuodesta 1987 alkaen.


title: Burn (Deep Purplen kappale)

text: ”Burn” on Deep Purple -yhtyeen kappale vuonna 1974 julkaistulta "Burn"-albumilta. Se on sen avausraita. Kappaleen ovat kirjoittaneet yhtyeen jäsenet Ritchie Blackmore, David Coverdale, Jon Lord ja Ian Paice. Glenn Hughesin nimeä ei mainittu alkuperäisissä tekijätiedoissa, mutta se oli lisätty "Burn"-albumin vuonna 2004 julkaistun painoksen tietoihin.Young: s. 23.


title: Burn (Deep Purplen kappale)

text: Kappaleen riffi on lainattu George Gershwinin kappaleesta ”Fascinating Rhythm”, vaikkakin kitaristi Ritchie Blackmore väitti, että se oli vahinko. Kappaleessa on paikoin vaikutteita klassisesta musiikista. David Coverdale teki siihen neljät eri sanat, sillä hänellä oli toisinaan ongelmia kirjoittaa Blackmorea miellyttäviä sanoituksia. Blackmore halusi, että laulut käsittelisivät esimerkiksi demonologiaa ja mytologiaa.Young: s. 10.


title: Burn (Deep Purplen kappale)

text: Suurimman osan kappaleesta laulaa David Coverdale, mutta väliosissa laulaa basisti Glenn Hughes. Kappaleessa on sekä kitara- että kosketinsoitinsoolo. Myös Ian Paicen rumpujensoitto on esillä. Kappaleen albumiversio kestää noin kuusi minuuttia, singleversio alle neljä minuuttia.


title: Burn (Deep Purplen kappale)

text: Kappaleen lyhyemmäksi leikattu versio julkaistiin singlenä Yhdysvalloissa ja Japanissa. ”Might Just Take Your Life” -singlen heikon menestyksen vuoksi levy-yhtiö päätti julkaista myös nimikappaleen singlenä. ”Burn” jäi kuitenkin vähälle radiosoitolle.


title: Suomenlahti-vuosi 2014

text: Suomenlahti-vuosi 2014 oli Suomen, Viron ja Venäjän yhteinen teemavuosi, joka pyrki kokoamaan asiantuntijat, päättäjät ja kansalaiset yhteistyöhön terveemmän ja turvallisemman Suomenlahden puolesta. Teemavuoden suojelijoina toimivat Suomen tasavallan presidentti Sauli Niinistö, Viron presidentti Toomas Hendrik Ilves sekä Venäjän presidentti Vladimir Putin.


title: Suomenlahti-vuosi 2014

text: Suomenlahti-vuoden toteutuksesta vastasi Suomen ympäristökeskus SYKE.


title: Suomenlahti-vuosi 2014

text: Suomenlahti-vuoden tutkimus jakautui viiteen teemaan, joista poliittinen päätöksenteko tarvitsee tarkempaa tutkimustietoa. Tutkimusteemat olivat biologinen ja geologinen monimuotoisuus, ekosysteemin terveys, merialuesuunnittelu, merenkulun turvallisuus sekä kalat ja kalastus.


title: Dino Buzzati

text: Dino Buzzati-Traverso (16. lokakuuta 1906 Bellunon maakunta – 28. tammikuuta 1972 Rooma) oli italialainen kirjailija, toimittaja, libretisti ja kuvittaja. Hänen merkittävimpänä teoksensaan pidetään romaania "Tataariaro" (Il deserto dei Tartari, 1940).


title: Dino Buzzati

text: Buzzati aloitti uransa milanolaisessa "Corriere della Sera" -sanomalehdessä vuonna 1928.


title: Central European Football League

text: Central European Football League eli CEFL on amerikkalaisen jalkapallon monikansallinen kilpasarja. Sarjaan osallistuu kuusi joukkuetta, jotka on jaettu kahteen lohkoon. Sarjan mestari kohtaa NEFL-sarjan mestarin yhteisessä Superfinaalissa.


title: Central European Football League

text: CEFL on kasvanut viime vuosina nopeasti. Serbialaisten ja slovakialaisten joukkueiden yhteissarja kasvoi 2010-luvulla kuuden maan ja kahdentoista joukkueen kilpasarjaksi. Sarjan kilpatason kasvaessa ja ammattimaistuessa päätettiin vuonna 2018 perustaa alempi CEFL Cup.


title: Krimin sotaretki

text: Krimin sotaretki oli toisessa maailmansodassa kahdeksan kuukauden kestoinen sarja taisteluita akselivaltain ja Neuvostoliiton joukkojen välillä Krimin hallinnasta. Krimin aluetta puolustivat tuolloin Neuvostoliiton 51. armeija ja Mustanmeren laivasto. Sotaretki alkoi 26. syyskuuta 1941 Saksan 11. armeijan ja Romanian 3. armeijan ja 4. armeijan joukkojen ylitettyä Perekopinkannaksen ja vallattua alueen viisi päivää kestäneiden taisteluiden päätteeksi. 18. lokakuuta 1941 saksalaiset ja romanialaiset joukot etenivät Krimille vallaten Simferopolin 1. marraskuuta 1941, Aluštan 4. marraskuuta, Jaltan 9. marraskuuta ja Kertšin samassa kuussa. Puna-armeija valtasi Kertšin takaisin 30. joulukuuta 1941 onnistuneessa maihinnousuoperaatiossa. Neuvostojoukot pysyivät Kertšin alueella, kunnes saksalaiset valtasivat kaupungin uudelleen 8. toukokuuta 1942 ajaen neuvostojoukot pois alueelta Kertšinniemen taistelussa 19. toukokuuta 1942. Sevastopol piiritettiin 30. lokakuuta 1941 alkaen. Puna-armeija onnistui torjumaan saksalaisten yritykset kaupungin valtaamiseksi, kunnes saksalaiset joukot mursivat kaupungin puolustuksen lopullisesti 29. kesäkuuta 1942 pakottaen kaupunkia puolustaneet joukot antautumaan 4. heinäkuuta 1942 päättäen 250 päivää kestäneen kaupungin piirityksen ja sotaretken saksalaisten voittoon.


title: Megan and Liz

text: Megan and Liz on yhdysvaltalainen popmusiikkia laulava duo, johon kuuluvat kaksossisaret, Megan McKinley Mace ja Elizabeth Morgan Mace (molemmat syntyneet 21. marraskuuta 1992). He aloittivat laulamisen nuorina, ja vuonna 2007, ollessaan 15-vuotiaita, aloittivat lisäämään videoitaan YouTubeen. Videot keräsivät tuhansia näyttökertoja auttaen heitä aloittamaan uransa. He ovat julkaisseet useita EP-levyjä. Heidän ensimmäinen studioalbuminsa, "Look What You Started", oli suunniteltu julkaistavaksi helmikuussa 2014.


title: In Secret

text: In Secret (myös nimillä Therese ja Thérèse) on vuonna 2013 ensi-iltansa saanut Charlie Strattonin ohjaama ja käsikirjoittama yhdysvaltalainen eroottinen jännityselokuva. Eroottisen trillerin pääosissa ovat Elizabeth Olsen, Oscar Isaac, Tom Felton ja Jessica Lange. "In Secret" perustuu Émile Zolan klassikkoromaaniin "Thérèse Raquin" (1867).


title: In Secret

text:
"In Secret" sijoittuu 1860-luvun Pariisiin. Seksuaalisesti tukahtunut kaunis nuori nainen Thérèse Raquin (Elizabeth Olsen) on rakkaudettoman avioliiton vankina. Thérèse on naimisissa hänen sairaalloisen Camille-serkkunsa (Tom Felton) kanssa. Thérèsen dominoiva täti, madame Raquin (Jessica Lange), oli järjestänyt avioliiton. Päivät Thérèse viettää pienen kaupan kassan takana ja iltaisin hän katselee tätinsä ja hänen seurueensa dominon peluuta. Kun Thérèse tapaa aviomiehensä puoleensavetävän ystävän, Laurent LeClairen (Oscar Isaac), hän aloittaa tämän kanssa luvattoman rakkaussuhteen, mikä johtaa traagisiin seurauksiin.
Kate Winslet oli ollut kauan kiinnitettynä Thérèse Raquinin rooliin, kunnes Jessica Biel korvasi hänet. Tällöin Gerard Butler oli palkattu Laurent LeClairen rooliin. Vuoden 2011 syksyllä Elizabeth Olsen korvasi Jessica Bielin Thérèse Raquinin rooliin. Glenn Close oli alun perin kiinnitetty madame Raquinin rooliin, mutta vetäytyi projektista, jolloin Jessica Lange korvasi hänet.


title: In Secret

text: Elokuvan kuvaukset alkoivat 9. toukokuuta vuonna 2012. Elokuvaa kuvattiin Serbian Belgradissa ja Unkarin Budapestissa. Kuvaukset päättyivät 21. kesäkuuta 2012.


title: In Secret

text: "In Secret" sai ensi-iltansa Toronton elokuvajuhlilla Kanadassa 7. syyskuuta vuonna 2013. Itsenäisen ensi-iltansa elokuva sai Kalifornian Los Angelesissa Yhdysvalloissa 6. helmikuuta vuonna 2014. Tämän jälkeen "In Secret" pääsi rajoitettuun teatterilevitykseen 21. helmikuuta 2014.


title: In Secret

text: "In Secret" sai ilmestyessään sekalaisia arvosteluja. Elokuvalla on Rotten Tomatoes -sivustolla 47 prosentin "mätä" arvosana, joka perustuu kuuteenkymmeneenneljään arvosteluun, joista kolmekymmentä ovat positiivisia ja kolmekymmentäneljä negatiivisia. Vaikka elokuva sai sekalaisia arvosteluja, Jessica Langen roolisuoritusta on erityisesti ylistetty.


title: Blanco y Negro Music

text: Blanco y Negro Music on espanjalainen levy-yhtiö, joka perustettiin vuonna 1978. Se on yksi johtavista tanssimusiikkiin keskittyneistä levy-yhtiöistä Espanjassa.


title: Koen Verweij

text: Koen Verweij (s. 26. elokuuta 1990 Koedijk) on alankomaalainen pikaluistelun olympiavoittaja ja maailmanmestari.


title: Koen Verweij

text: Verweij saavutti Sotšin olympialaisissa 2014 kultaa joukkuetakaa-ajossa. 1 500 metrillä hän sai hopeaa hävittyään Zbigniew Bródkalle vain 0,003 sekuntia. 1 000 metrillä hän sijoittui kuudenneksi. Pyeongchangin olympialaisissa 2018 hän saavutti pronssia yhteislähdössä ja joukkuetakaa-ajossa sekä sijoittui 1 000 metrillä yhdeksänneksi ja 1 500 metrillä 11:nneksi.


title: Koen Verweij

text: Verweij on voittanut yleisluistelun MM-kilpailuissa maailmanmestaruuden Heerenveenissä 2014 sekä sijoittunut kolmanneksi Moskovassa 2012, neljänneksi Calgaryssa 2011 ja yhdeksänneksi Hamarissa 2013. Hän on voittanut joukkuetakaa-ajon maailmanmestaruuden Heerenveenissä 2012, Sotšissa 2013 ja Heerenveenissä 2015 sekä saanut pronssia Inzellissä 2011. 1 500 metrillä hän sai MM-pronssia 2015.


title: Koen Verweij

text: Yleisluistelun EM-kilpailuissa Verweij on saavuttanut hopeaa Hamarissa 2014 ja Tšeljabinskissa 2015, pronssia Collalbossa 2011 ja sijoittunut neljänneksi Budapestissa 2012. Matkakohtaisissa EM-kilpailuissa hän on saanut pronssia 1 500 metrillä Kolomnassa 2018.


title: Koen Verweij

text: Verweij voitti nuorten maailmanmestaruuden yleisluistelussa ja 5 000 metrillä 2009 ja 2010 sekä joukkuetakaa-ajossa 2008 ja 2009. Nuorten MM-hopeaa hän sai yleisluistelussa 2008 ja 1 500 metrillä 2010 sekä MM-pronssia 1 000 metrillä ja joukkuetakaa-ajossa 2010.


title: Koen Verweij

text: Verweij sijoittui maailmancupin kokonaiskilpailussa kaudella 2013–2014 toiseksi ja voitti 1 500 metrin lajicupin. Maailmancupin osakilpailuissa hän on saavuttanut 1 500 metrillä kaksi voittoa, neljä kakkossijaa ja neljä kolmossijaa sekä 1 000 metrillä yhden kakkossijan. Hän on ollut yhdeksän kertaa voittamassa maailmancupin joukkuetakaa-ajoa.


title: Koen Verweij

text: Verweij kuului Alankomaiden joukkueeseen, joka teki joukkuetakaa-ajon maailmanennätyksen 3.37,17 Calgaryssa 9. marraskuuta 2013 ja 3.35,60 Salt Lake Cityssä 16. marraskuuta 2013. Hän on tehnyt 1 500 metrillä kolme kertaa Alankomaiden ennätyksen: 1.42,28 Salt Lake Cityssä 15. marraskuuta 2013, 1.41,95 Calgaryssa 3. joulukuuta 2017 ja 1.41,63 Salt Lake Cityssä 9. joulukuuta 2017. Hän on voittanut Alankomaiden-mestaruuden yleisluistelussa 2014 sekä 1 500 metrillä 2014 ja 2018.


title: Taidehalli TR1

text: Taidehalli TR1 oli visuaalisten taiteiden näyttelykeskus. Se oli toiminnassa 2005–2015 Tampereella Finlaysonin historiallisella tehdasalueella.


title: Taidehalli TR1

text: Taidehalli TR1:n tiuhaan vaihtuvissa näyttelyissä esiteltiin kuva- ja mediataiteita, muotoilua, taidekäsityötä ja valokuvataidetta. Näyttelytoiminnasta vastasivat pääasiallisesti Tampereen taidemuseo, Tampereen nykytaiteen museo, mediamuseo Rupriikki, Valokuvakeskus Nykyaika sekä Pirkanmaan muotoilu- ja taideteollisuusyhdistys Modus. Taidehallia vuokrattiin myös muille näyttelynjärjestäjille. Tiloja hallinnoi Tampereen kaupungin museotoimi.


title: Taidehalli TR1

text: TR1:n näyttelytoiminta päättyi vuoden 2015 alussa. Tampereen kaupungin museopalvelujen mukaan taidehalli lakkautettiin taloudellisten syiden takia.


title: Taidehalli TR1

text: Taidehalli TR1 toimi Suomen ensimmäisessä nykyaikaisessa tehdasrakennuksessa, joka on valmistunut vuonna 1837. Talosta on käytetty nimiä "Vanha tehdas", "Kuusivooninkinen" (tai "Kuusvooninkinen") ja "TR1" (’tehdasrakennus 1’). Rakennuksessa sijaitsi pitkään myös mediamuseo Rupriikki.


title: Kalevi Koski

text: Pentti Kalevi Koski (9. tammikuuta 1921 Helsinki – 12. helmikuuta 1998 Naantali) oli suomalainen hammaslääkäri ja hammaslääketieteilijä, Turun yliopiston lasten hampaiden hoito- ja oikomisopin professori vuodesta 1963. Hän väitteli 1948, ja hänen väitöskirjansa oli hammaslääketieteen ensimmäinen englanninkielinen väitöskirja Suomessa. Koski oli Suomen ensimmäinen ortodontian professori. Hän työskenteli myös yksityishammaslääkärinä.


title: Euroopan kansallisten liikkeiden liitto

text: Euroopan kansallisten liikkeiden liitto (Alliance of European National Movements, AENM) on eurooppalainen puolue, jonka perustivat Unkarin, Ranskan, Italian, Ruotsin ja Belgian äärikansallismieliset ja äärioikeistolaiset puolueet Budapestissa vuonna 2009. Marine Le Pen erosi AENM:stä ja liittyi toiseen oikeistoryhmittymään (Euroopan vapausliitto EAF) vuonna 2011.


title: Euroopan kansallisten liikkeiden liitto

text: Ukrainan Svoboda-puolueella on ollut tarkkailijajäsenen asema AENM:ssä, mutta joidenkin tietojen mukaan heidät on erotettu, koska AENM:n unkarilaiset edustajat pitivät Svobodaa unkarilaisvastaisena ja Svobodan väitettiin hyökänneen Taka-Karpatiassa asuvaa unkarilaisvähemmistöä vastaan.


title: Major League Baseball -kausi 1993

text: Major League Baseball -kausi 1993 oli viimeinen baseballin Major Leaguen kausi, jolloin kumpikin liiga pelattiin kahteen divisioonaan jaettuna. Seuraavalle kaudelle lisättiin kumpaankin "keskinen divisioona". Kun American League oli jo kuusitoista vuotta aiemmin laajentunut 12:sta joukkueesta 14 joukkuetta käsittäväksi liigaksi, seurasi National League lopultakin perässä. Ensimmäisen kerran kauden 1976 jälkeen molemmissa liigoissa oli sama määrä joukkueita. Uudet NL joukkueet olivat Colorado Rockies ja Florida Marlins. Kanadalaisseura Toronto Blue Jays puolusti menestyksellä liigamestaruutta voittaen jälleen World Seriesin.


title: Janne Katosalmi

text: Janne Katosalmi (s. 4. maaliskuuta 1994 Lapinlahti) on suomalainen jääkiekkoilija, joka edustaa Mestis-joukkue Iisalmen Peli-Karhuja. Hän on pelipaikaltaan oikea laitahyökkääjä. Katosalmea Kalevan Pallon A-nuorissa valmentaneen Sami Kapasen mukaan hän on pienikokoinen hyökkääjä sekä joukkueen työmyyrä ja taistelija. Kapasen mukaan Katosalmella on urheilijan asenne ja voittajan luonne ja hän on hyvä esimerkki todellisesta joukkuepelaajasta. Katosalmi laukoo oikealta.


title: Janne Katosalmi

text: Katosalmi aloitti jääkiekkoilun 8-vuotiaana Lapinlahden Luistin -89:ssä. Hän siirtyi C-juniori-ikäisenä Iisalmen Peli-Karhuihin, kun LL-89 ei saanut enää juniorijoukkuetta kasaan. Katosalmi kuului kaudella 2009–2010 IPK:n C-nuorten kapteenistoon. Kaudella 2011–2012 hän voitti A-nuorten II-divisioonan karsintojen pistepörssin tehoilla 6+8=14. Katosalmi debytoi samalla kaudella myös IPK:n miesten joukkueessa, jossa hän pelasi kuusi Suomi-sarjan runkosarja- ja 12 karsintasarjan ottelua. Kaudella 2012–2013 Katosalmi teki IPK:n Suomi-sarjajoukkueessa 42 runkosarjaottelussa tehot 6+21=27.


title: Janne Katosalmi

text: Kesällä 2013 nykyinen joukkuetoveri Eetu Patronen houkutteli Katosalmen try-outille Kalevan Pallon A-nuoriin. Hän sai paikan joukkueesta kaudeksi 2013–2014, jolloin Katosalmi oli Ville Leskisen kanssa KalPan toiseksi paras maalintekijä 15 osumallaan. Hän debytoi samalla kaudella myös KalPan SM-liigajoukkueessa. Katosalmi pelasi ensimmäisen SM-liigaottelunsa 20-vuotissyntymäpäivänään 4. maaliskuuta 2014 vieraissa Helsingin IFK:ta vastaan. Kaikkiaan hän pelasi kauden aikana viisi SM-liigaottelua. Kaudella 2014–2015 Katosalmi pelasi yhden SM-liigaottelun. Hän jakoi myös kolmella osumallaan A-nuorten SM-liigan alivoimamaalipörssin voiton viiden muun pelaajan kanssa. Elokuussa 2015 Katosalmi teki vuoden mittaisen jatkosopimuksen KalPan kanssa.


title: Janne Katosalmi

text: Kaudella 2015–2016 Katosalmi pelasi KalPan SM-liigajoukkueessa kymmenen runkosarja- ja yhden Mestarien liigan ottelun ilman tehopisteitä. Hän pelasi suurimman osan kaudestaan vielä "yli-ikäisenä" A-nuorissa. Kaudeksi 2016–2017 Katosalmi palasi vuoden mittaisella sopimuksella Mestikseen nousseeseen IPK:hon. Hänen ensimmäinen kautensa sarjassa toi 48 runkosarjaottelussa tehot 14+3=17 ja viidessä karsintasarjan ottelussa kaksi maalia. Katosalmi oli runkosarjassa IPK:n paras maalintekijä. Kaudella 2017–2018 hän oli joukkueen toiseksi paras maalintekijä ja neljänneksi paras pistemies tehoilla 16+10=26.


title: Janne Katosalmi

text: Katosalmi pelaa myös rullakiekon SM-liigaa Vuorelan Veikoissa. Hän on opiskellut rakennusalaa Kuopion ammattikoulussa.


title: Marrit Leenstra

text: Marrit Leenstra (s. 10. toukokuuta 1989 Wijckel) on alankomaalainen pikaluistelun olympiavoittaja, maailman- ja Euroopan-mestari.


title: Marrit Leenstra

text: Leenstra kuului Sotšin olympialaisissa 2014 Alankomaiden joukkueeseen, joka voitti kultaa joukkuetakaa-ajossa. Lisäksi hän oli neljäs 1 500 ja kuudes 1 000 metrillä. Hän saavutti Pyeongchangin olympialaisissa 2018 hopeaa joukkuetakaa-ajossa ja pronssia 1 500 metrillä sekä sijoittui kuudenneksi 1 000 metrillä.


title: Marrit Leenstra

text: Leenstra on voittanut joukkuetakaa-ajon maailmanmestaruuden Sotšissa 2013, Kolomnassa 2016 ja Gangneungissa 2017 sekä saanut hopeaa Inzellissä 2011 ja Heerenveenissä 2015. Hän on sijoittunut MM-kilpailuissa 1 000 metrillä neljänneksi 2011 ja 2017, seitsemänneksi 2015 ja 2016 ja kahdeksanneksi 2013, 1 500 metrillä neljänneksi 2017, viidenneksi 2015, kuudenneksi 2016 ja kymmenenneksi 2009, yleisluistelussa neljänneksi 2011 sekä MM-sprinttikilpailuissa neljänneksi 2016 ja 2018 sekä kahdeksanneksi 2012.


title: Marrit Leenstra

text: Matkakohtaisissa EM-kilpailuissa Leenstra on voittanut joukkuetakaa-ajossa kultaa sekä saanut 1 000 ja 1 500 metrillä pronssia 2018. Yleisluistelun EM-kilpailuissa hän on saanut pronssia 2011 sekä sijoittunut neljänneksi 2017 ja kuudenneksi 2008.


title: Marrit Leenstra

text: Leenstra voitti nuorten maailmanmestaruuden yleisluistelussa ja joukkuetakaa-ajossa 2008. Hän paransi nuorten maailmanennätystä kaksi kertaa 1 500 metrillä, kerran 1 000 metrillä ja miniottelussa.


title: Marrit Leenstra

text: Leenstra voitti 1 500 metrin maailmancupin kokonaiskilpailun kausilla 2012–2013 ja 2014–2015, sijoittui toiseksi kausilla 2010–2011, 2016–2017 ja 2017–2018 sekä kolmanneksi 2011–2012 ja 2015–2016. 1 000 metrin cupissa hän oli toinen kausilla 2014–2015 ja 2017–2018 sekä kolmas 2011–2012, 2015–2016 ja 2016–2017. Maailmancupin yhteiskilpailussa hän sijoittui toiseksi kaudella 2017–2018. Hän on voittanut viisi maailmancupin henkilökohtaista osakilpailua, sijoittunut 23 kertaa toiseksi ja 17 kertaa kolmanneksi.


title: Marrit Leenstra

text: Leenstra on voittanut Alankomaiden-mestaruuden yleisluistelussa 2011 ja 2012, sprinttiluistelussa 2013 sekä 1 000 metrillä 2011, 2013, 2014 ja 2015.


title: Bonneville

text: Bonneville on Christopher N. Rowleyn ohjaama ja Daniel D. Davisin käsikirjoittama yhdysvaltalainen draamakomediaelokuva, joka sai ensi-iltansa vuonna 2006. "Bonnevillen" pääosissa ovat Jessica Lange, Kathy Bates ja Joan Allen. Muissa rooleissa ovat muun muassa Tom Skerritt ja Christine Baranski.


title: Bonneville

text: "Bonneville" on ohjaaja Christopher N. Rowleyn ensimmäinen ohjaustyö pitkässä elokuvassa.


title: Bonneville

text:
"Bonneville" kertoo kolmesta ystävättärestä, jotka aikuistuvat uudelleen ajaessaan Länsi-Yhdysvaltojen läpi. Arvilla Holdenilla (Jessica Lange) on edessään erittäin tärkeä päätös, ja hän pakkaa vuoden 1966 Bonneville-avoautonsa. Hän suuntaa Idahon Pocatellosta ystäviensä Margene Cunninghamin (Kathy Bates) ja Carol Brimmin (Joan Allen) kanssa kohti Kalifornian Santa Barbaraa. Huviretki muuttuukin löytöretkeksi, kun naiset alkavat löytää tietä omaan itseen, lupausten tärkeyteen, luopumisen vaikeuteen ja ystävyyteen.
"Bonneville" kuvattiin keväällä ja alkukesällä vuonna 2005 muun muassa Utahissa, Nevadassa ja Kaliforniassa.


title: Bonneville

text: "Bonneville" sai ensi-iltansa Kanadan Toronton elokuvajuhlilla 11. syyskuuta vuonna 2006. Toronton elokuvajuhlien jälkeen elokuva kiersi muitakin elokuvajuhlia, muun muassa Deauville American Film Festivalin Ranskassa, jossa elokuva esitettiin 9. syyskuuta vuonna 2007. "Bonneville" pääsi teatterilevitykseen vasta 29. helmikuuta vuonna 2008 Kanadassa ja rajoitetusti Yhdysvalloissa. Elokuva tuotti yhteensä noin 1,3 miljoonaa dollaria.


title: Bonneville

text: "Bonneville" ei ollut kriittinen eikä taloudellinen menestys. Elokuvalla on Rotten Tomatoes -sivustolla 40 prosentin "mätä" arvosana, joka perustuu neljäänkymmeneen arvosteluun, joista kuusitoista ovat positiivisia ja kaksikymmentäneljä negatiivisia.


title: Bonneville

text: "Bonnevillen" DVD-julkaisu julkaistiin kesällä 2008.


title: TTD

text: TTD voi tarkoittaa seuraavia asioita


title: Kiveskives

text: Kiveskives on Turussa vuonna 2008 perustettu kolmihenkinen yhtye, joka soittaa "Nintendo-rockia". Kappaleet ovat täysin instrumentaalisia, joskin osa sisältää satunnaisia huudahduksia ja hoilauksia. Yhtye on keikkaillut aktiivisesti Suomessa ja muualla Euroopassa vuodesta 2009 lähtien.


title: Kiveskives

text: Yhtyeen toinen studioalbumi "J.S. Bach In His Favourite Disco" julkaistiin 4. huhtikuuta 2014.


title: Sukulaisrakkautta

text: Sukulaisrakkautta () on Sam Shepardin ohjaama ja käsikirjoittama yhdysvaltalainen draamaelokuva, joka sai ensi-iltansa vuonna 1988. Draamaelokuvan pääosissa ovat Jessica Lange, Charles Durning ja Tess Harper. "Sukulaisrakkautta" sijoittuu Minnesotan maaseudulle maanviljelijäperheeseen. Circle JS Productions ja Nelson Entertainment toimivat elokuvan tuotantoyhtiöinä.


title: Sukulaisrakkautta

text: "Sukulaisrakkautta" kuvattiin Minnesotan Duluthissa ja Belgian Gentissä. Elokuva sai ensi-iltansa Kanadan Toronton elokuvajuhlilla 10. syyskuuta vuonna 1988. Oman ensi-iltansa "Sukulaisrakkautta" sai 9. marraskuuta New Yorkissa, minkä jälkeen elokuva pääsi teatterilevitykseen 11. marraskuuta. Elokuvalla on Rotten Tomatoes -sivustolla 17 prosentin "mätä" arvosana, joka perustuu kuuteen arvosteluun, joista yksi on positiivinen ja viisi negatiivisia. Elokuvan DVD-julkaisu julkaistiin 15. tammikuuta vuonna 2011.


title: Sukulaisrakkautta

text: "Video-oppaassa" vuodelta 1994 Bello Romano sanoo hyvien näyttelijöiden menevän hukkaan Shepardin unettavassa esikoisohjauksessa. Hän antaa sille yhden tähden viidestä, mikä vastaa sanallista arviota ”huono”.


title: Taisteleva tutkimus

text: Taisteleva tutkimus on Juha Suorannan ja Sanna Ryynäsen kirjoittama ensimmäinen suomenkielinen tietokirja ”taistelevista” tutkimusmenetelmistä. Niillä tarkoitetaan kriittisesti kantaa ottavia, osallistuvia ja toiminnallisia tutkimustapoja, joissa sosiaalista todellisuutta tarkastellaan ja maailmaa muutetaan yhdessä ihmisten kanssa.


title: Taisteleva tutkimus

text: Tekijät suhtautuvat kriittisesti yliopistoissa tehtävään yhteiskuntatieteelliseen tutkimukseen, joka ohjautuu yhä enemmän muusta kuin tavallisten ihmisten ongelmien ratkaisemisesta. Yliopistotutkijat ovat tekijöiden mukaan joutuneet ”julkaise tai tuhoudu” -tilanteeseen: on julkaistava paljon, jotta saa pitää työpaikkansa. Suoranta ja Ryynänen ehdottavat, että yhteiskuntatieteilijän tehtävä on kirjoittamisen ja julkaisemisen lisäksi osallistuminen ja yhteistoiminta. "Ei vain mennä kertomaan tutkituille tutkimustuloksista, vaan tehdään yhdessä. Tällainen yhteiskuntatiede, jolla tavoitellaan yhteiskunnallista oikeudenmukaisuutta ja solidaarisuutta, on hieman unohtunut ja halusimme tuoda sen näkyviin", sanoo Suoranta. Ryynänen painottaa, että kysymys on nimenomaan oppikirjasta, jonka tarkoitus on olla "herättelijä, että asioita voi tehdä monella tavalla. Tutkimuksella voi, ja sillä saa olla yhteiskunnallista merkitystä.


title: Taisteleva tutkimus

text: Kirjassa kootaan yhteen parikymmentä tutkimusperinnettä ja lähestysmistapaa, kuten sorrettujen pedagogiikka, kriittinen psykologia, kriittinen ja osallistuva toimintatutkimus, julkinen sosiologia, työläistutkimus, sosiologinen aikalaisanalyysi ja yhdessä kulkemisen menetelmä sekä suoraan puhumisen menetelmä ja kriittinen antropologia. Tekijät kokosivat yhteen kantaa ottavan ja osallistuvan tutkimusperinteen tarkoituksenaan "tuoda näkymättömissä olleen yhteiskuntatieteen esiin ja toteuttaa tällä tavalla yliopiston yhtä tehtävää, joka on uuden sukupolven nahan luonti ja kriittisen toiminnan esiin tuonti".


title: Taisteleva tutkimus

text: Filosofi Teppo Eskelinen kuvaa Taistelevaa tutkimusta perusteelliseksi esitykseksi taistelevan tutkimuksen monista tavoista. Kirjan arvo määrittyy Eskelisen mukaan "tulevien vuosien aikana, kun selviää, tullaanko Taisteleva tutkimus näkemään oppikirjakäytössä. Tällaisen menetelmäkirjan vastaanoton ydinkysymys on, tuleeko kirja osoittamaan tietä uusille opiskelijasukupolville kohti kamppailevaa yhteiskuntatiedettä. Samalla mitataan myös suomalaisen yliopistolaitoksen herkkyys kirjan esittelemille ideoille."


title: Ukselmapää

text: Ukselmapää on tunturi Saariselällä, Urho Kekkosen kansallispuiston alueella. Sen maasto on verrattuna Sokostiin tasaista ja helppokulkuista. Ukselmapään lähellä sijaitsevia muita tuntureita ovat Lumipää, Suppukotavaara, Sollanpää, Hattupää ja Ruopimapäät. Tunturin koillispuolella on Muorravaarakan laakso. Ukselmapään lähellä sijaitsee myös Sarviojan laakso. Tunturin lähistöllä on paljon kuruja, kuten Ukselmakuru ja Pirunportti.


title: Mussolinin salattu rakkaus

text: Mussolinin salattu rakkaus ("Vincere") on Marco Bellocchion ohjaama elokuva vuodelta 2009.


title: Mussolinin salattu rakkaus

text: Elokuva kertoo surullisen tarinan Italian fasistidiktaattori Mussolini ensimmäisen maailmansodan aikaisesta rakastajattaresta Ida Dalserista. Pääosassa näyttelee Giovanna Mezzogiorno kiitoksen arvoisesti. Elokuva saa Leena Virtaselta (Helsingin Sanomat) arvion "taitavasti tehty". Matti Rämö (Tv-maailma) puolestaan antaa elokuvalle luonnehdintoja "tasapaksua perusepookkia", joka fasismin kehitystä kuvatessaan "muuttuu pauhaavaksi pakkomielteen kuvaukseksi".


title: TR1 (täsmennyssivu)

text: Tr1, TR1 tai TR-1 voi tarkoittaa ainakin seuraavia asioita:


title: Major League Baseball -kausi 1930

text: Major League Baseball -kauden 1930 päätteeksi pelatussa World Series -ottelusarjassa kohtasivat Philadelphia Athletics ja St. Louis Cardinals. Athletics voitti mestaruuden voitoin 4–2. Chicago Cubsin Hack Wilson löi yhden kauden juoksuennätyksen, 191 juoksua.


title: Robin Sid

text: Robin Sid (s. 21. syyskuuta 1994 Inkoo) on suomalainen jalkapalloilija, joka edustaa Veikkausliigassa pelaavaa IFK Mariehamnia. Hän on pelipaikaltaan hyökkäävä keskikenttäpelaaja.


title: Robin Sid

text: Sid siirtyi IFK Mariehamniin vuoden 2013 lopussa yksivuotisella sopimuksella. Ensimmäisen ottelunsa joukkueessa hän pelasi tammikuussa 2014. Aiemmin Sid on pelannut Kakkosta Ekenäs Idrottsföreningissä.


title: Nadezhda Bruk

text: Nadezhda Bruk (s. 15. elokuuta 1940 Moskova) on suomalainen kuoronjohtaja sekä kuoronjohdon, pianonsoiton, yksinlaulun, musiikin teorian ja säveltapailun opettaja. Venäjällä syntynyt Bruk on asunut Suomessa vuodesta 1974 ja saanut Suomen kansalaisuuden 1979.


title: Nadezhda Bruk

text: Nadezhda Brukin isä oli kommodori Jefrem Mislavskij, joka toimi merivoimissa rakennusinsinöörinä, äiti Ida Dinnerstein oli metallinvalmistusinsinööri.


title: Nadezhda Bruk

text: Vuosina 1949–1956 Bruk opiskeli Pietarin musiikkiopiston alaisessa seitsenvuotisessa musiikkikoulussa pianonsoittoa ja sen jälkeen musiikkiopistossa kuoronjohtoa. Vuonna 1960 hänet hyväksyttiin Pietarin valtiolliseen Rimski-Korsakov-konservatorioon, missä hän opiskeli kuoronjohtoa tunnetun venäläisen kuoronjohtajan professori Ivan Poltavtsevin johdolla. Poltavtsev myös kutsui Brukin assistentikseen Pietarin valtiolliseen kulttuurin ja taiteen yliopistoon, missä Poltavtsev oli tuolloin luomassa kuoronjohdon laitosta.


title: Nadezhda Bruk

text: Vuonna 1973 Bruk muutti perheineen Neuvostoliitosta ensin Yhdysvaltoihin ja sieltä Suomeen. Vuodesta 1974 (pois lukien vuodet 1978–1984) hän on asunut Tampereella, minne hänet oli alun perin kutsuttu opettajaksi Tampereen konservatorioon yhdessä aviomiehensä, diplomi-säveltäjä Fridrich Brukin kanssa.


title: Nadezhda Bruk

text: 1970- ja 1980-luvuilla Nadezhda Bruk johti useita kuoroja sekä opetti pianonsoittoa ja yksinlaulua eri kaupungeissa Suomessa.


title: Nadezhda Bruk

text: Aamulehti uutisoi 22. toukokuuta 1975 Brukin johtaman Tampereen konservatorion lapsikuoron esiintymistä sanoin: ”Iso lapsikuoro lumosi kuulijat.”


title: Nadezhda Bruk

text: Bruk saavutti menestystä myös opettajana: useat hänen oppilaansa ovat edenneet näkyviin asemiin Suomen musiikkielämässä (yksinlaulajat, kuoron- ja orkesterinjohtajat, pianistit).


title: Nadezhda Bruk

text: Vuonna 1979 Brukin johtama Kouvolan Mieskuoro esiintyi menestyksellisesti konserttivierailullaan Saksan liittotasavallassa. Sanomalehti "Westfälische Rundshau" kirjoitti suomalaisen mieskuoron vierailusta seuraavasti: ”’Vaeltavat leikarit’ Suomesta saivat yleisöltä myrskyisät suosionosoitukset esittäessään meillä Saksassa J.S.Bachin, W.A.Mozartin, F.Schubertin ja L. van Beethovenin teoksia”. Erityisesti saksalaista kriitikkoa hämmästytti se, että 40-henkistä suomalaista mieskuoroa kykeni oivallisesti johtamaan naisjohtaja, mikä siihen aikaan oli vielä harvinaista. Vuonna 1987 Вruk perusti yhdessä aviomiehensä Fridrich Brukin kanssa Tampereelle Piano-opisto Brukin.


title: Nadezhda Bruk

text: 1) Kolmiosainen säveltapailun oppikirja opiskelijoille ja yksinlaulun ammattilaisille:


title: Nadezhda Bruk

text: 2) Kustannustoiminta:


title: Nadezhda Bruk

text: Fridrich Brukin sävellysten nuottikirjoja:


title: Nadezhda Bruk

text: Fridrich Brukin sävellysten CD-levyjä, esiintyjinä Viron, Latvian, Liettuan ja Suomen filharmonisia orkestereita:


title: Nelfinaviiri

text: Nelfinaviiri (CHNOS) on peptidomimeetti eli peptidejä rakenteeltaan muistuttava aine. Yhdistettä käytetään HIV:n ja AIDS:n hoidossa ja se kuuluu proteaasien estäjiin.


title: Nelfinaviiri

text: Nelfinaviiri on HIV:n proteaasin inhibiittori ja yhdiste sitoutuu proteaasien aktiiviseen kohtaan estäen entsyymien toiminnan. Tämä johtaa siihen, että virukset eivät kykene kehittymään lisääntymiskykyisiksi ja infektiota aiheuttaviksi. Yhdiste metaboloituu ihmisen maksassa Sytokromi P450 -ryhmän entsyymien kuten CYP3A4:n vaikutuksesta ja osa aineenvaihduntatuotteista ovat aktiivisia HI-virusta vastaan. HIV:n hoidossa nelfinaviiriä käytetään yhdessä muiden antiretroviraalien kanssa. Uudemmat lääkeaineet ovat kuitenkin suurimmaksi osaksi syrjäyttäneet sen. Nelfinaviirin käyttöä syöpälääkkeenä on tutkittu.


title: Nelfinaviiri

text: Tyypillisin nelfinaviirin haittavaikutus on ripuli. Harvinaisemmin esiintyviä oireita ovat allerginen ihottuma, huonovointisuus, päänsärky, neuropatia ja heikkous.


title: Myh’ailo Fomenko

text: Myh’ailo Ivanovytš Fomenko (, , s. 19. syyskuuta 1948 Mala Rybytsja, Sumyn alue, Ukrainan SNT, Neuvostoliitto) on ukrainalainen jalkapallovalmentaja. Hän toimii Ukrainan maajoukkueen päävalmentajana.


title: Myh’ailo Fomenko

text: Omalla pelaajaurallaan puolustajana pelannut Fomenko kuului Valeri Lobanovskyin valmentamaan Dynamo Kiovan joukkueeseen, joka voitti Cup-voittajien cupin ja UEFA-supercupin vuonna 1975. Hän pelasi myös 24 ottelua Neuvostoliiton maajoukkuessa ja oli voittamassa olympiapronssia Montrealissa 1976.


title: Myh’ailo Fomenko

text: Valmentajaurallaan Fomenko on toiminut Dynamon ohella muun muassa Metalist Harkovan ja Tavrija Simferopolin valmentajana. Joulukuussa 2012 hänet nimettiin Ukrainan maajoukkueen päävalmentajaksi. Fomenko johdatti Ukrainan MM2014-jatkokarsintoihin ja EM2016-lopputurnaukseen. Ukraina kuitenkin hävisi kaikki EM-alkulohkonsa ottelut ja putosi kisoista. Turnauksen jälkeen Fomenko ilmoitti, ettei jatka sopimustaan liiton kanssa.


title: Major League Baseball -kausi 1884

text: Major League Baseball -kausi 1884 käsitti kolme erillistä liigaa. Vuodesta 1876 toiminut National League ja 1882 aloittanut American Association sekä ainoan kautensa toiminut Union Association. Kauden päätteeksi NL:n ja AA:n mestarit kohtasivat kolmen ottelun sarjassa, jossa Providence Grays voitti New York Metropolitansin 3-0. Washington Nationals aloitti AA -liigassa, mutta elokuun alussa sen korvasi Richmond Virginias. UA:n mestari St. Louis Maroons siirtyi seuraavalle kaudelle National Leagueen.


title: Ultramagneettinen

text: Ultramagneettinen on rap-artisti Stepan kolmas sooloalbumi, joka julkaistiin 4. huhtikuuta 2014 Monsp Recordsin kautta. Albumin ensimmäinen musiikkivideo julkaistiin kappaleesta "Gettounelmii" elokuussa 2013 ja toinen kappaleesta "Paha jäbä" maaliskuussa 2014. Kappaleesta "Rock n Roll Volkswagen" julkaistiin musiikkivideo huhtikuussa 2014, ja kappaleesta "Laineen Kaspereita" toukokuussa samana vuonna. "Ultramagneettinen" nousi Suomen virallisen albumilistan viidennelle sijalle.


title: Cleveland Blues

text: Cleveland Blues oli Major League Baseball -joukkue Clevelandista, joka pelasi National Leaguessa vuosina 1879-1884. Joukkueen paras sijoitus oli kolmas sija vuonna 1880. Joukkueessa pelannut Ned Hanlon on valittu Baseball Hall of Fameen vuonna 1996.


title: Now You See

text: Now You See on suomalaisen rap-artisti Noah Kinin kolmas pitkäsoitto, joka julkaistiin 21. maaliskuuta 2014. Albumin kappaleista "822", "You Never Asked" ja "RBLS" on julkaistu musiikkivideot.


title: X3D

text: X3D on lisenssimaksuvapaa ISO-standardi XML-pohjainen tiedostomuoto 3D-grafiikan esittämiseen. Se on kehitetty Virtual Reality Modeling Languagen (VRML) seuraajaksi.


title: X3D

text: Standardi koostuu useammasta osasta:


title: Fredrik Adolf Hällström

text: Fredrik Adolf Hällström (30. huhtikuuta 1787 Ilmajoki – 31. elokuuta 1861 Oulu) oli suomalainen insinöörieverstiluutnantti ja kanavanrakentaja.


title: Fredrik Adolf Hällström

text: Hällströmin vanhemmat olivat kappalainen Carl Hällström ja Anna Rein. Hän suoritti kameraalitutkinnon Turun yliopistossa ja oli 1813-1819 Ruotsissa Götan kanavan rakennustöissä vaaitsijana. Suomeen palattuaan hän hän työskenteli koskenperkaustoimikunnan vaaitsijana Kokemäenjoella. Hällström ylennettiin insinöörikapteeniksi 1822 ja siirrettiin 1824 Ouluun, johtamaan Pohjois-Pohjanmaan koskenperkaustöitä, missä tehtävässä hän työskenteli aina vuoteen 1853 asti. Insinöörimajuriksi Hällström ylennettiin 1837 ja -everstiluutnantiksi 1840. Tie- ja vesikulkulaitoksen vt. päällikkönä hän toimi 1846-1847. Hällström laati Pohjanmaan vesireittien suunnitelmien ohella muun muassa suunnitelman Päijänteen ja Puulaveden vesistöjen yhdistämisestä, joka toteutui 1850-luvun alussa Kissakosken kanavan myötä, samoin kuin ensimmäiset suunnitelmat Vääksyn kanavaa ja Kalkkisten kanavaa varten sekä 1827 alustavan suunnitelman Saimaan kanavasta. Hällström oli innokas musiikin harrastaja, joka toimi pitkään Oulun musiikkielämän parissa.


title: Fredrik Adolf Hällström

text: Hällströmin puoliso vuodesta 1820 oli Christina Elisabeth Hagström (k. 1887).


title: Providence Grays

text: Providence Grays oli Major League Baseball -joukkue Rhode Islandin Providencesta. Joukkue pelasi National Leaguessa vuosina 1878-1885. Joukkue voitti liigan mestaruuden kahdesti ja vuonna 1884 se kukisti 1800 -luvun World Series -versiossa New York Metropolitansin, joka oli American Associationin mestari samana vuonna.


title: Providence Grays

text: Puoliammattilaisjoukkue "Rhode Islands" perustettiin 1875. Kun National League päätti kauden 1877 jälkeen pudottaa Hartfordin joukkueen, valittiin Providence korvaamaan tämän paikan. Uusi joukkue perustettiin virallisesti 16. tammikuuta 1878, jäsenyyttä se haki 21. tammikuuta ja hyväksyttiin liigan jäseneksi 6. helmikuuta. Messer Street Groundsin remontti alkoi 1. huhtikuuta ja se saatiin valmiiksi 1. toukokuuta, vain viitisen minuuttia ennen kauden avausottelun alkua.


title: Providence Grays

text: Joukkueen johtavia pelaajia mestaruuskaudella 1879 oli John Montgomery Ward, joka myöhemmin on valittu Baseball Hall of Fameen. Oletettavasti joukkue oli myös ensimmäinen, jossa pelasi afrikkalaista taustaa omaava pelaaja, William Edward White, Brown Universityn opiskelija.


title: Providence Grays

text: 23. lokakuuta 1884 Grays voitti New York Metropolitansin 6-0 ottelussa, jota pidetään ensimmäisenä virallisena liigojenvälisenä postseason kamppailuna. Joukkueen peliä johti ässäsyöttäjä Charles "Old Hoss" Radbourn. Wardin, Whiten ja Radbournen lisäsi Hall of Fameen ovat päässeet joukkueesta George Wright, Harry Wright ja Lip Pike


title: Providence Grays

text: Taloudellisten ongelmien takia joukkue poistui liigasta kauden 1885 jälkeen.


title: Providence Grays

text: Seuralla on nimissään MLB:n suurin nollapelivoitto. 21. elokuuta 1883 se voitti Philadelphia Philliesin 28–0.


title: Toiminnanohjaus

text: Toiminnanohjauksella tarkoitetaan joko taito- eli toimintamuistin ei-tahdonalaista toimintaa tai tahdonalaisia keinoja, joilla haluttu tavoite pyritään saavuttamaan. Viimeksi mainittuihin kuuluvat esimerkiksi oman toiminnan tietoinen suunnittelu, koordinointi ja valvominen.


title: Toiminnanohjaus

text: Toiminnanohjauksen häiriöillä viitataan muun muassa ADD-/ADHD:ssa, Autismin kirjon oireyhtymissä, älyllisessä kehitysvammaisuudessa ja vaskulääridementiassa esiintyviin kognitiivisiin vaikeuksiin, jotka voivat lievinäkin haitata arjesta ja työtehtävistä selviytymistä. Toiminnanohjauksen häiriöt ovat samoja oireita, joita esiintyy dementoivissa sairauksissa, mutta dementia-sanaa käytetään yleensä vain silloin, kun potilaan kognitiivinen taso laskee aiemmasta.


title: Toiminnanohjaus

text: Toiminnanohjauksen häiriöt voivat liittyä joko taito- eli toimintamuistin tahdosta riippumattomaan toimintaan tai tahdonalaiseen tietoiseen toiminnanohjaukseen.


title: Toiminnanohjaus

text: Ylemmän tason tietoisen toiminnanohjauksen ongelmat tarkoittavat puutteellista kykyä suunnitella, koordinoida ja valvoa tietoisesti omaa toimintaansa.


title: Toiminnanohjaus

text: Tahdosta riippumaton eli automaattinen taito- eli toimintamuisti huolehtii esimerkiksi siitä, että ihmiset kykenevät muistamaan asioita ilman, että heidän olisi tarvinnut painaa niitä tietoisesti mieleensä. Osa toimintamuistin säätelemistä toiminnoista liittyy asioiden tekemiseen aina samalla tavalla samassa tilanteessa kuten avainten laittaminen paikoilleen kotiin saavuttaessa ja valojen sammuttaminen kotoa poistuttaessa. Niin ikään motorinen harjaantuminen liittyy siihen, että aivojen alemmat osat ottavat vastatakseen tiettyjen liikesarjojen suorittamisesta, jolloin toiminta voi tapahtua taloudellisemmin ja nopeammin kuin tietoisen ohjauksen avulla.


title: Toiminnanohjaus

text: Muistissa on myös erityinen ennakoiva osa-alue, joka huolehtii, että omaan toimintaan liittyvät asiat aktivoituvat ihmisen mielessä juuri oikeana ajankohtana. Ihmiset esimerkiksi pukevat yleensä automaattisesti alusvaatteet ennen päällysvaatteita ilman, että heidän tarvitsee suunnitella vaatteidensa pukemisjärjestystä. Toiminnanohjauksen häiriö saattaa kuitenkin oireilla kehitysvammaisilla Kannerin autisteilla ja aivovauriopotilailla siten, että he saattavat pukea vaatteet väärässä järjestyksessä.


title: Toiminnanohjaus

text: Työnantaja voi halutessaan kompensoida työntekijällään esiintyvää ylemmän tason toiminnanohjauksen häiriötä tarjoamalla hänelle aktiivisia työnjohdollisia palveluita. Jos häiriö on paha, ihminen tarvitsee hoitajaa, joka suunnittelee ja aikatauluttaa hänen toimintaansa reaaliajassa.


title: Toiminnanohjaus

text: Automaattisessa toiminnanohjauksessa esiintyviä häiriöitä voi pyrkiä kompensoimaan niitä tietoisella toiminnan ohjauksella kuten tarkalla etukäteissuunnittelulla sekä kalenterin ja muistilappujen seuraamisella. Samoina toistuvien helppojen rutiinitoimintojen suorittaminen tietoisen suunnittelun ja muistilappujen avulla kuluttaa kuitenkin aivokapasiteettia ja henkistä energiaa, jotka olisivat käytettävissä muihin asioihin, jos ihmisellä ei olisi toiminnanohjauksen häiriötä.


title: Olga Fatkulina

text: Olga Aleksandrovna Fatkulina (, s. 23. tammikuuta 1990 Tšeljabinsk) on venäläinen pikaluistelun maailmanmestari.


title: Olga Fatkulina

text: Fatkulina saavutti Sotšin olympialaisissa 2014 hopeaa 500 metrillä kahden luistelun yhteisajalla 75,06. 1 000 metrillä hän sijoittui neljänneksi ja 1 500 metrillä yhdeksänneksi. Kansainvälinen olympiakomitea ilmoitti kuitenkin marraskuussa 2017 Fatkulinan syyllistyneen Sotšin kisoissa dopingrikkomukseen, ja hänen suorituksensa hylättiin. Hän sai lisäksi elinikäisen kilpailukiellon olympialaisiin.


title: Olga Fatkulina

text: Fatkulina voitti 1 000 metrin maailmanmestaruuden Sotšissa 2013 ajalla 1.15,44. Samojen kisojen 500 metrillä hän sai pronssia. Hän oli MM-kilpailujen 500 metrillä seitsemäs 2016. Sprinttereiden MM-kilpailuissa hän saavutti pronssia 2018. Lisäksi hän on sijoittunut viidenneksi 2015, kuudenneksi 2016, kahdeksanneksi 2010, yhdeksänneksi 2013 ja yhdeksänneksi 2017. EM-kilpailujen joukkuesprintissä hän saavutti kultaa 2018 sekä sprinttiottelussa pronssia 2017 ja 2019.


title: Olga Fatkulina

text: Hän saavutti nuorten MM-kilpailuissa Zakopanessa 2009 kultaa 500 metrillä sekä pronssia 1 000 ja 1 500 metrillä.


title: Olga Fatkulina

text: Fatkulina voitti 500 metrin maailmancupin kokonaiskilpailun kaudella 2013–2014. 1 000 metrin cupissa hän sijoittui samalla kaudella kolmanneksi ja maailmancupin yhteiskilpailussa neljänneksi. Kaudella 2012–2013 hän sijoittui neljänneksi 500 metrin ja kuudenneksi 1 000 metrin cupissa. Hän on voittanut kolme maailmancupin henkilökohtaista osakilpailua, sijoittunut kolme kertaa toiseksi ja 13 kertaa kolmanneksi.


title: Karel Holý

text: Karel Holý (s. 3. helmikuuta 1956) on tšekkoslovakialainen entinen jääkiekkoilija. Hän oli pelipaikaltaan keskushyökkääjä, joka tunnettiin aggressiivisesta ja taistelevasta pelityylistään.


title: Karel Holý

text: Holý edusti kotimaassaan ainoastaan HC Sparta Prahaa, jossa hän pelasi ensimmäiset Tšekkoslovakian pääsarjaottelunsa kaudella 1974–1975, jolloin Holý teki 38 runkosarjaottelussa tehot 7+12=19. Hän teki liigan yhden kauden piste-ennätyksensä kaudella 1982–1983 tehoilla 23+31=54, joilla Holý oli Sparta Prahan paras maalintekijä ja toiseksi paras pistemies Pavel Richterin jälkeen. Hän jakoi koko Tšekkoslovakian pääsarjan pistepörssin kuudennen sijan HC Plzeňin František Černýn kanssa.


title: Karel Holý

text: Kaikkiaan Holý pelasi Sparta Prahassa yksitoista kautta. Kaudeksi 1986–1987 hän siirtyi pitkäaikaisen tutkaparinsa Pavel Richterin kanssa Saksan Eishockey-Bundesligan ESV Kaufbeureniin. Holý pelasi joukkueessa kolme kautta ja oli kaudella 1987–1988 Kaufbeurenin paras pistemies ja syöttäjä tehoilla 15+30=45. Kauden 1988–1989 hän pelasi Suomen II-divisioonassa Iisalmen Peli-Karhujen riveissä.


title: Karel Holý

text: Holý edusti Tšekkoslovakiaa Lake Placidin olympiakisoissa 1980. Hän kuului myös Kanada-cupissa hopeaa voittaneeseen joukkueeseen vuonna 1976, mutta Holý ei mahtunut kuitenkaan kertaakaan Tšekkoslovakian kokoonpanoon. Hän pelasi myös alle 20-vuotiaiden MM-kilpailuissa vuonna 1976, jolloin Holý voitti pronssia. Hän voitti koko turnauksen maalipörssin ja sijoittui pistepörssissä toiseksi Neuvostoliiton Valeri Evstifejevin jälkeen. Holý valittiin tähdistökentälliseen. Hän pelasi myös alle 19-vuotiaiden EM-kilpailuissa vuonna 1975, jolloin Holý voitti hopeaa. Hänet palkittiin turnauksen parhaana hyökkääjänä.


title: Karel Holý

text: Holý on uransa jälkeen työskennellyt mm. juniorivalmentajana ja urheiluliikeyrittäjänä.


title: Vuomapää

text: Vuomapää on tunturi Saariselällä, Urho Kekkosen kansallispuistossa. Se on 690 metriä korkea. Se sijaitsee Saariselän kaakkoisosassa, Hammasjoen ja Jaurujoen välisellä alueella. Tämän tunturin pohjoisosa on nimeltään Hammaspää ja tunturin itäosassa sijaitseva alue on Sihvelinlakopää. Vuomapään lähellä on Repoaavan suo. Tunturin alapuolella on Hammaskuru, jossa Hammasjoki virtaa.


title: MTV Unplugged (Katy Perry)

text: MTV Unplugged on Katy Perryn livealbumi, joka julkaistiin marraskuussa 2009. Albumi nauhoitettiin New Yorkissa 22.7.2009. Levyn mukana on dvd, jossa on videomateriaalia esityksistä sekä haastattelu.


title: Cuneo

text: Cuneo on kaupunki Italiassa. Se on Etelä-Piemonten suurin kaupunki ja Cuneon maakunnan pääkaupunki. Kaupunki on perustettu vuonna 1198.


title: Cuneo

text: Kaupungin nähtävyyksiä ovat 1200-luvulla rakennetussa entisessä San Francescon kirkossa sijaitseva paikallismuseo sekä suuri keskusaukio Piazza Calimbert.


title: Cuneo

text: Cuneon ystävyyskaupunkeja ovat:


title: Olga Graf

text: Olga Graf (, s. 15. heinäkuuta 1983) on venäläinen pikaluistelun olympia- ja MM-mitalisti.


title: Olga Graf

text: Graf saavutti Sotšin olympialaisissa 2014 pronssia 3 000 metrillä ajalla 4.03,47 ja joukkuetakaa-ajossa. 5 000 metrillä hän sijoittui neljänneksi.


title: Olga Graf

text: Graf sai hopeaa yleisluistelun MM-kilpailuissa Heerenveenissä 2014. Viidenneksi hän sijoittui 2017. Matkakohtaisissa MM-kilpailuissa hän on saanut joukkuetakaa-ajossa pronssia 2015, 2016 ja 2017. Lisäksi hän on sijoittunut 1 500 metrillä seitsemänneksi 2016 ja 2017, 3 000 metrillä kymmenenneksi 2012, kahdeksanneksi 2015 ja 2016 ja seitsemänneksi 2017 sekä 5 000 metrillä neljänneksi 2012, yhdeksänneksi 2013 ja viidenneksi 2015.


title: Olga Graf

text: Matkakohtaisissa EM-kilpailuissa Graf on saavuttanut hopeaa joukkuetakaa-ajossa 2018. Yleisluistelun EM-kilpailuissa hän on ollut kahdeksas 2012, kuudes 2013 ja 2014, neljäs 2015, seitsemäs 2016 ja viides 2017.


title: Olga Graf

text: Graf on sijoittunut maailmancupin 3 000/5 000 metrin yhdistetyssä cupissa seitsemänneksi kaudella 2012–2013 sekä neljänneksi kausilla 2013–2014 ja 2015–2016. Maailmancupin osakilpailussa hän on sijoittunut neljä kertaa kolmanneksi 3 000 metrillä sekä kerran 1 500 ja 5 000 metrillä.


title: Elin Granholm

text: Elin Edit Granholm-Hedenheim (s. 12. helmikuuta 1902 Yhdysvallat) oli suomalainen opettaja ja ruotsin kielellä kirjoittanut runoilija.


title: Elin Granholm

text: Elin Granholmin vanhemmat olivat Adolf ja Johanna Granholm. Hän oli naimisissa rakennusmestari Verner Rafael Olof Hedenheimin kanssa.


title: Elin Granholm

text: Granholm toimi vuodesta 1938 alakoulun opettajana Sokojan kylässä Kokkolan lähellä.


title: Henry Eskelinen

text: Henry Eskelinen (s. 2. tammikuuta 1970 Joensuu) on suomalainen entinen jääkiekkomaalivahti. Hän pelasi urallaan yhteensä 26 SM-liigaottelua Joensuun Kiekko-Pojissa, mutta pelasi suurimman osan urastaan kuitenkin alemmissa sarjoissa. Eskelinen pelasi myös varsin menestyksekkäästi ikäkausimaajoukkueissa.


title: Henry Eskelinen

text: Eskelinen on Joensuun Kiekko-Poikien kasvatti. Hän esiintyi seuran miesten joukkuessa luukkuvahtina yhden I-divisioonaottelun verran kausina 1986–1987 ja 1987–1988. Kaudella 1988–1989 Eskelinen sai ensimmäiset pelinsä I-divisioonassa, jossa hän pelasi 17 runkosarjaottelua torjuntaprosentilla 91,14%. Hän toimi kakkosmaalivahtina Juha Jääskeläiselle (torjuntaprosentti 90,83%) ja he valloittivat yhdessä koko sarjan maalivahtitilaston kärjen. JoKP voitti I-divisioonan runkosarjan ja nousi kauden päätteeksi SM-liigaan.


title: Henry Eskelinen

text: Kaudella 1989–1990 Eskelinen jatkoi SM-liigassa JoKP:n kakkosmaalivahtina Jääskeläiselle ja pelasi 18 runkosarjaottelua. Hänet valittiin kauden päätteeksi liigan tulokkaiden tähdistökentälliseen. Seura jäi kuitenkin runkosarjassa viimeiseksi ja putosi seuraavaksi kaudeksi takaisin I-divisioonaan. Eskelinen jäi kaudella 1990–1991 Jääskeläistä huomattavasti vähemmälle peliajalle ja pelasi vain kaksi ottelua. JoKP nousi taas SM-liigaan kaudeksi 1991–1992. Eskelinen pelasi kahdeksan ottelua, mutta putosi kauden mittaan joukkueen maalivahtihierarkiassa kolmanneksi, kun Tapparassa kauden aloittanut Juha Virenius pelasi loppukautensa JoKP:n ykkösmaalivahtina. Joukkueen kausi päättyi taas putoamiseen I-divisioonaan.


title: Henry Eskelinen

text: Vuosina 1995–1999 Eskelinen pelasi II-divisioonaa Iisalmen Peli-Karhuissa. Uransa viimeisen kauden 1999–2000 hän pelasi samaa sarjaa Kajaanin Hokissa.


title: Henry Eskelinen

text: Eskelinen pelasi alle 20-vuotiaiden MM-kilpailuissa vuosina 1989 ja 1990. Hänet palkittiin jälkimmäisessä turnauksessa Mika Strömbergin ja Mika Välilän kanssa Suomen parhaina pelaajina. Eskelinen pelasi myös alle 18-vuotiaiden EM-kilpailuissa vuonna 1988, jolloin hän voitti hopeaa. Eskelinen palkittiin turnauksen parhaana maalivahtina.


title: Suomen Vapaudenpatsas

text: Suomen Vapaudenpatsas on Yrjö Liipolan ja Jussi Mäntysen suunnittelema, vuonna 1938 paljastettu monumentaalinen veistoskokonaisuus, joka sijaitsee Vaasan kauppatorilla. Teoksen korkeus jalustoineen on 14 metriä ja jalustan päällä olevan osan korkeus on kuusi metriä. Pronssiveistos painaa 3,6 tonnia.


title: Suomen Vapaudenpatsas

text: Kokonaisuus koostuu tummasta graniitista tehdyn jalustan lisäksi viidestä mustaan graniittiin veistetystä reliefistä ja leijonasta, sekä pääryhmästä, joka on valettu tummaan pronssiin.


title: Suomen Vapaudenpatsas

text: Torilta katsottuna jalustan oikealla sivulla Alatorin puolella on kaksi reliefiä. Vasemmanpuoleinen on "Työ", jossa on mies, jonka oikeassa kädessä on viljalyhde ja vasemmassa sirppi. Oikealla on Tulevaisuus, jossa on kuvattu äiti ja kaksi lasta. Ylätorin puolella olevissa reliefeissä on "Laki", jossa on kuvattu mies käsissään miekka ja kilpi, sekä "Uskonto", jossa on nainen, joka on kääntänyt kasvonsa kohti kirkkoa.


title: Suomen Vapaudenpatsas

text: Jalustan takasivun reliefissä on kuvattu marsalkka Mannerheim puettuna pitkäviittaiseen sotilastakkiin. Hänen oikeassa kädessään on kiikari. Mannerheimin takana marssii sotilaita ja hänen taustallaan on tykin lavetin pyörä.


title: Suomen Vapaudenpatsas

text: Sivureliefit veisti Yrjö Liipola.


title: Suomen Vapaudenpatsas

text: Jalustan etupuolella on Jussi Mäntysen veistämä tyylitelty Suomen Leijona, joka seisoo etujaloillaan maassa makaavan, poljetun lohikäärmeen päällä. Leijonan yläpuolella on versaalikirjaimin "ISÄNMAANSA VAPAUTTAJILLE / ÅT FÄDERNESLANDETS BEFRIARE / 1918". Tekstin yläpuolella on jalustaan veistetty Vapaudenristi.


title: Suomen Vapaudenpatsas

text: Jalustan päällä on sotilasasuinen seisova mies, jonka oikea käsi on koholla. Kädessä on sotilaslakki, jossa on kuusikokardi. Miehen vasen käsi puristaa kivääriä. Miehen suu on avoin. Hänen takanaan on istuva mies, joka pitelee vasemmalla kädellään rintaansa. Hän on kääntänyt kasvonsa ylös oikealle.


title: Suomen Vapaudenpatsas

text: Suomen Vapaudenpatsaan ajatus syntyi sisällissodan aikana Seinäjoella. Ylipäällikkö Mannerheim nimitti ajatusta toteuttamaan kolmihenkisen komitean, jossa oli mukana adjutantti Akseli Gallen-Kallela.


title: Suomen Vapaudenpatsas

text: Patsaan valmisteluun nimettiin toimikunta kesällä 1918, jossa oli mukana myös Vaasan tärkeitä liike- ja virkamiehiä. Toimikunnan puheenjohtajina toimivat vaasalaiset kauppaneuvos E. J. Ollonqvist 1918-1939 ja konsuli Erik Hartman vuosina 1930-1935, sekä vuorineuvos Gösta Serlachius Mäntässä vuodesta 1935. Varoja kerättiin koko maasta. Pääosa rahoista tuli kuitenkin Pohjanmaalta ja Vaasasta. Hanke edistyi hitaasti, koska sen päämäärästä oli erimielisyyksiä ja rahoituksessa ongelmia. Patsas maksoi 1 352 000 markkaa. Vaasan kaupunki maksoi jalustan ja juhlatilaisuuden.


title: Suomen Vapaudenpatsas

text: Toukokuussa 1922 toimikunta katsasti Vaasassa sopivia paikkoja muistomerkille ja esitti sopivimpana sijoituspaikkana Hietalahden huvilan kenttää vanhan merenrantapuiston keskellä. Albert Gebhardin luonnostelema idea Vapauden temppelistä ei toteutunut Hietalahteen. Karl Hedman toteutti temppelisuunnitelman vuonna 1930 valmistuneessa uudessa Pohjanmaan museossa. Hän suunnitteli siihen Vapaussodan muistohallin, johon valittiin 10 vapaussodan sankaria, esimerkiksi Mannerheim, Oskari Peltokangas ja Hannes Ignatius. Heidän rintakuvansa on nostettu korkeille mahonkipylväille.


title: Suomen Vapaudenpatsas

text: Tammikuussa 1930 toimikunta kokoontui Akseli Gallen-Kallelan kotona. Gallen-Kallela ehdotti rakennettavaksi rakennusta, johon voitaisiin kerätä itsenäisyystaisteluun liittyviä muistoja. Toimikunnan muut jäsenet pitivät ajatusta kauniina, mutta huomasivat että ainakin Vaasassa toivottiin itsenäisyystaistelun muistoksi ”rakennustaiteellista tai kuvanveistoksellista ratkaisua torille”. Näin Hietalahden huvilan puistosta patsaan sijoituspaikkana luovuttiin ja patsaan sijoituspaikaksi ehdotettiin Kirkkopuistikon itäistä reunaa Kaupungintaloa vastapäätä. Tämä paikka todettiin kuitenkin liian ahtaaksi. Tämän jälkeen patsaan sijoituspaikaksi valittiin Kauppatori vuonna 1936.


title: Suomen Vapaudenpatsas

text: Vuonna 1935 julistettuun valtakunnalliseen veistoskilpailuun osallistui 42 ehdotusta. Alkuperäinen voittanut ehdotus oli nimeltään "Pohjan poika rynnistää", jossa miekalla iskuun valmistautunut nuorukainen puolustaa haavoittunutta toveriaan.


title: Suomen Vapaudenpatsas

text:
Yrjö Liipola aloitti veistoksen tekemisen Lallukan ateljeessaan Helsingissä alkuvuodesta 1936. Pääryhmän
suuren korkeuden vuoksi ei työtä voitu tehdä loppuun Lallukassa, joten Liipola alkoi rakennuttaa itselleen Kauniaisiin taloa, johon suunniteltiin veistosateljee. Rakennustöiden aikana Lallukassa valmistui pääryhmästä neljänneskokoinen pienoismalli, sekä kahden
sivureliefin ja jalustaleijonan mallit. Sitten reliefit ja leijona suurennettiin lopulliseen kokoonsa saveen. Yli kaksi metriä korkealle leijonalle rakennettiin puusta runko, ja päälle pingoitetun rautalankaverkon varaan muotoiltiin pienoismallin mukainen ylväsasentoinen eläin.


title: Suomen Vapaudenpatsas

text: Savimallin päälle valettiin kipsikerros, jonka jähmetyttyä kaivettiin savi pois sisältä. Muodostuneeseen muottiin valettiin kipsimassa ja se vahvistettiin raudoilla ja säkkikankaalla. Kun muotti oli hakattu pois, tuloksena oli savimallia vastaava kipsivalos. Jalustaleijonan ja kahden korkokuvan kipsimallit lähettiin Hämeenlinnaan, jossa eduskuntatalon kivityöt tehnyt Heinäsen kiviveistämö veisti ne graniittiin.


title: Suomen Vapaudenpatsas

text: Kilpailuluonnoksen perusteella tehtiin pääryhmän figuureille rungot raudoista ja lyijyputkista. Näiden päälle muovailtiin mallia käyttäen miehet ensin alastomiksi. Näin vältyttiin anatomisilta virheiltä. Vaatteiden käsittelyssä Liipola jätti pois pienet ja epäveistokselliset rypyt ja otti mukaan vain suurimmat, tärkeimmät ja plastisesti kauneimmat poimut ja laskokset. Liipola otti muotoilussa huomioon myös katseluperspektiivin venyttäen esimerkiksi seisovan miehen yläruumista ja ylimmäistä kättä ja teki hahmojen päät ja ylimmäiset osat jykevimmiksi. Kasvojen piirteitä selvennettiin ja jyrkennettiin.


title: Suomen Vapaudenpatsas

text: Lokakuussa 1936 Liipolan Matti Visannin suunnittelema talo Kauniaisissa oli valmis. Sen ateljeeosan ovet olivat viisi meträ korkeat ja korkeutta työhuoneella oli seitsemän metriä. Patsaalle tehtiin pyörivä jalusta, joten sitä saattoi työn kestäessä kääntää valaistuksen ja tarkastelun mukaan. Tukirungon vahvin osa oli viiden tuuman teräsputki. Patsas suurennettiin pienoismallista käyttäen apuna suurennuskonetta eli pantografia, joka oli tuolloin ainoa Suomessa. Kone nopeutti suurennustyötä kymmenkertaisesti verrattuna aikaisempiin menetelmiin.


title: Suomen Vapaudenpatsas

text: Patsastoimikunta vieraili maaliskuussa 1937 Liipolan ateljeessa ja oli tyytyväinen tulokseen. Sen jälkeen työ valettiin kipsiin, joka paloiteltiin pronssivalun edellyttämiin osiin. Veistos siirrettiin lopulliseen materiaaliin Virtasen valimossa Helsingissä. Lopuksi valmistettiin luonnosasteella ovat kaksi sivureliefiä ja Mannerheim-kohokuva.


title: Suomen Vapaudenpatsas

text: Vaasan kaupunki kustansi juhlatilaisuuden.


title: Suomen Vapaudenpatsas

text: Suomen Vapaudenpatsas paljastettiin 9. heinäkuuta 1938. Paljastustilaisuuteen osallistuivat muun muassa tasavallan presidentti Kyösti Kallio ja C. G. Mannerheim ja itsenäisyyssenaatin elossa olevat jäsenet. Joidenkin arvioiden mukaan Kauppatorille oli kerääntynyt yli 10 000 henkeä.


title: Sauvasekoitin

text: Sauvasekoitin on sähkötoiminen, ruoanlaitossa käytettävä pienkodinkone. Sauvasekoitin koostuu kolmesta osasta: Runko, jonka sisällä on moottori; varsi (tai sauva) sekä leikkuuterä. Sen muodot vaihtelevat soseuttamiseen suunnatusta perusmallista lisävarusteelliseen, lähes monitoimikonetta vastaavaan malliin. Joihinkin malleihin on saatavilla lisävarusteena muun muassa raastin, yleisleikkuri, silppuri ja vatkain. Sauvasekoitin on tehosekoitinta ja monitoimikonetta pienempi ja kevyempi laite.


title: Hilma Heikkilä

text: Hilma Alina Heikkilä (5. marraskuuta 1902 Ylivieska – 11. joulukuuta 1975 Ylivieska) oli suomalainen toiminnanjohtaja ja runoilija.


title: Hilma Heikkilä

text: Heikkilän vanhemmat olivat suutari, pientilan omistaja Akseli Vilhelm Heikkilä ja Helmi Sofia Lindgren. Hän kävi kansakoulun ja opiskeli sitten 1926–1927 Suomen Nuoriso-Opistossa Mikkelissä.


title: Hilma Heikkilä

text: Heikkilä toimi Keski-Pohjanmaan nuorisoseuran sihteerinä ja toiminnanjohtajana 1927–1939. Hän oli vuodesta 1939 Naisten Raittiuskeskuksen sihteerinä Helsingissä ja sotavuosina Turussa Suomen Huollon työntekijänä. Sodan jälkeen Heikkilä oli Maalaisliiton Naisten Varsinais-Suomen piirin toiminnanjohtajana 1947–1952 ja Oulun piirin toiminnanjohtajana 1952–1955. Viimeksi Heikkilä oli 1954 perustetun Maaseudun terveys- ja lomahuolto-järjestön toiminnanjohtajana 1955–1968.


title: Neverwas – Satumaa

text: Neverwas – Satumaa () on vuonna 2005 ensi-iltansa saanut Joshua Michael Sternin ohjaama ja käsikirjoittama yhdysvaltalais-kanadalainen fantasiaelementtejä sisältävä jännitysdraamaelokuva. Elokuvan pääosia tähdittävät Aaron Eckhart, Ian McKellen, Brittany Murphy, William Hurt, Nick Nolte, Alan Cumming ja Jessica Lange. "Neverwas – Satumaa" on ohjaaja Sternin ohjausdebyytti.


title: Neverwas – Satumaa

text:
Huippupsykiatri Zach Riley (Aaron Eckhart) pääsee töihin yksityiseen Millwoodin psykiatriseen hoitolaitokseen, jossa hänen menestynyt lastenkirjailijaisänsä T. L. Pierson (Nick Nolte) oli hoidettavana ennen kuin teki itsemurhan 25 vuotta sitten. Millwoodissa Riley tutustuu isänsä hyvin tunteneeseen potilaaseen Gabriel Finchiin (Ian McKellen). T. L. Piersonin luomasta fantasiamaailmasta paljon tietävän Gabriel Finchin avulla Riley alkaa selvittää totuutta menneisyydestä ja isästään. Salaisuuksien tullessa päivän valoon Riley tarvitsee lapsuudenystävänsä Maggie Paigen (Brittany Murphy) apua.
"Neverwas – Satumaa" kuvattiin syksyllä vuonna 2004. Elokuva kuvattiin Nelsonin ja Vancouverin kaupungeissa Kanadan Brittiläisessä Kolumbiassa.


title: Neverwas – Satumaa

text: "Neverwas – Satumaa" sai ensi-iltansa Kanadassa Toronton elokuvajuhlilla 9. syyskuuta vuonna 2005. Elokuvaa esitettiin myös Yhdysvaltain elokuvajuhlilla, muun muassa Newport Beachin elokuvajuhlilla 20. huhtikuuta vuonna 2006. "Neverwas – Satumaa" pääsi teatterilevitykseen vain Bulgariassa ja Malesiassa vuonna 2006. Bulgariassa ja Malesiassa elokuva tuotti yhteensä noin 12 000 dollaria. Muuten elokuva julkaistiin suoraan DVD:lle; muun muassa Yhdysvalloissa 3. heinäkuuta 2007 ja Suomessa 11. maaliskuuta 2009.


title: Neverwas – Satumaa

text: Elokuvalla on Rotten Tomatoes -sivustolla 14 prosentin "mätä" arvosana, joka perustuu seitsemään arvosteluun, joista yksi on positiivinen ja kuusi negatiivisia.


title: Luettelo televisiosarjan Ensisilmäyksellä hahmoista

text: Tämä on luettelo televisiosarjan Ensisilmäyksellä päähenkilöistä.


text: Theodore ”Ted” Evelyn Mosby ("Josh Radnor") Ted (s. 25. huhtikuuta 1978) on toivoton romantikko, joka etsii lähes koko sarjan elämänsä rakkautta. Hän rakastuu helposti ja näin ollen hänellä on useita suhteita. Tedillä on usein tarve olla korrekti ja hän korjaa muiden puheita. Ted on ammatiltaan arkkitehti, jota myöhemmin myös opettaa yliopistossa. Hän asuu New Yorkissa yhdessä ystäviensä Marshallin ja Lilyn kanssa samassa asunnossa. Yliopiston hän suoritti Wesleyan Universityssä. Tedin läheisimpiä ystäviä kämppistensä lisäksi ovat Robin (Cobie Smulders) sekä Barney (Neil Patrick Harris). Hän on kotoisin Ohiosta. Hänen vanhemmat ovat Virginia ja Alfred Mosby, ja hänellä on yksi sisar Heather. Ted tapaa lopulta Tracy McConnellin saaden hänen kanssaan kaksi lasta, tyttären Pennyn ja pojan Luken.


text: Lily Aldrin ("Alyson Hannigan") Lily (s. 22. maaliskuuta 1978) asuu New Yorkissa puolisonsa Marshall Eriksenin ja ystäviensä Robinin, Tedin sekä Barneyn kanssa. Lily opiskeli Wesleyan Universityssä ja on ammatiltaan lastentarhanopettaja. Nuorena hän haaveili taiteilijan urasta, jatkaen kuitenkin maalaamista harrastuksena. Lily osaa olla herkkä ja rauhaa rakastava, mutta kun hän suuttuu, ei se jää kenellekään epäselväksi. Lilyn vanhemmat ovat Janice ja Mickey Aldrin. Isäänsä hän vihasi pitkään tämän omistautuessa liikaa lautapeliuralleen. Lily kärsi eräässä vaiheessa ostoriippuvuudesta, ja oli velkaa useille tahoille luottokorttiensa rajojen ylitettyä. Lily on tunnettu pitkästä ja erikoisesta parisuhteestaan Marshalliin ja molemmat tuntevatkin toisensa liian hyvin. Hän saa pojan Marshallin kanssa, joka saa nimekseen Marvin Waitforit Eriksen.


text: Marshall Eriksen ("Jason Segel") Marshall (s. 1978) on Lilyn mies ja Tedin paras ystävä. Marshall asuu New Yorkissa ja on kotoisin Minnesotasta. Ammatiltaan hän on juristi ja haaveilee voivansa auttaa maapalloa työnsä kautta. Herkän ja iloisen luonteensa vuoksi hän on turhan kohtelias ja haluaa miellyttää kaikkia tavalla tai toisella, keksien tämän takia jopa uusia sanoja ettei tämän tarvitsisi loukata toista. Marshall on tunnettu myös pitkästä ja erikoisesta parisuhteestaan Lilyyn ja molemmat tuntevatkin toisensa liian hyvin. Marshall on opiskellut Wesleyan Universityssä, jossa hän tapasi myös vaimonsa Lilyn ja ystävänsä Tedin. Marshallilla on kolme veljeä, äiti Judy ja isä Marvin, joka menehtyy sydänkohtaukseen. Hän saa pojan Lilyn kanssa, joka saa nimekseen Marvin Waitforit Eriksen. Marshall harrastaa koripalloa.


text: Robin Charles Scherbatsky Jr. ("Cobie Smulders") Robin (s. 23. heinäkuuta 1980) on sarjan ensimmäisessä jaksossa ystäviensä kanssa MacLaren’s baarissa, jossa hän tapaa Tedin. Heidän välilleen kehkeytyy suhde. Hänen parhaita ystäviään ovat Ted, Barney, Lily ja Marshall. Robin on kotoisin Vancouverista, Kanadasta, mistä hänen ystävänsä jaksavat hänelle alituiseen vitsailla. Robin tunnetaan myös kyynisyydestään ja yrityksestään olla maskuliinisempi nainen, mutta oppii pääsemään niistä eroon ystäviensä opastuksella. Robin työskentelee uutisankkurina ja nuoruudessaan hän oli kuuluisa poplaulaja Robin Sparkles. Robin harrastaa ampumista ja on kiinnostunut jääkiekosta. Hänen vanhempansa ovat Genevieve Scherbatsy ja Robin Scherbatsky Sr., jota Robin yrittää miellyttää olemalla miehisempi. Robinilla on yksi sisko, Katie. Robin on seurustellut Tedin lisäksi Barneyn kanssa vakavasti, mutta he erosivat tajutessaan olevansa liian samanlaisia.


text: Barnabus ”Barney” Stinson ("Neil Patrick Harris") Barney viettää vilkasta poikamieselämää New Yorkin yössä ja aiheuttaa päänvaivaa ystävilleen. Barney on joukon sanavalmis koomikko, joka pitää yllä naistenmiehen roolia. Lähes aina jonkin ongelman sattuessa, Barney ratkoo ongelman kohteen selän takana. Sisimmässään Barney pakahduttaa tunteitaan muun muassa rakastumistaan Robiniin, eikä halua kenenkään saavan selville niitä. Barney työskentelee pankissa ja on erittäin rikas. Hän ei koskaan paljasta työnkuvaansa edes lähimmille ystävilleen, jotka alituiseen tätä ihmettelevät. Barney on tunnettu seksielämästään ja hän vikittelee naisia keksimällä itselleen useita erilaisia rooleja ja ”pokauslaineja”. Hänen juttunsa ovat lähes aina yhden yön kestäviä ja tarvittaessa hänellä on useita keinoja naisten karkottamiseen luotaan. Vaikka hän näyttääkin useimmiten vain kovan ulkokuorensa, on hänellä kuitenkin pehmeämpikin puoli. Tämän jatkuva puvunkäyttö on yksi Barneyn tavaramerkeistä, ja Barney omistaakin niitä pilvin pimein. Vain muutamassa jaksossa Barney nähdään ilman pukua. Barney tunnetaan myös muutamista lausahduksistaan, kuten "Suit up!" (suom. "Puku päälle!") ja "This is going to be, wait for it, legendary!" (suom. "Tämä tulee olemaan, odottakaa, legendaarista!"). Barney omistaa myös "Brocode" (suom. "Velikoodi") -kirjan, joka kertoo mitä saa ja mitä ei saa tehdä ollessaan jonkun ”veli”.


text: Tracy Mosby (o.s. McConnell) ("Cristin Milioti") Tracystä nähdään vihjeitä pitkin sarjaa ja Ted huomaamattaan on Tracyn lähettyvillä kuten tämän kämppäkaverin luona tai bussipysäkillä muutaman metrin päässä Tracystä. Ted ja Tracy tapaavat toisensa Barneyn ja Robinin häiden jälkeen Farhamptonin rautatieasemalla. He alkavat seurustelemaan ja myöhemmin avioituvat. He saavat kaksi lasta, Pennyn ja Luken. Tracy työskenteli ennen hääbändin basistina. Ennen Tediä, Tracy oli suhteessa Maxin kanssa, joka menehtyi. Myöhemmin Tracy seurusteli Louisin kanssa, mutta ei ollut kuitenkaan suhteessa onnellinen. Louis kosi Tracyä, mutta Tracy kieltäytyi. Tracy menehtyi vuonna 2024 tuntemattomaan sairauteen.


title: Virama

text: Virama on yleisnimitys useissa abugida-kirjaimistoissa esiintyvälle tarkkeelle, jota käytetään ilmaisemaan konsonanttia normaalisti seuraavan vokaalin puuttumista. Pelkkä konsonantti ilman tarketta kuvaa konsonantista ja kirjaimiston oletusvokaalista koostuvaa tavua, ja haluttaessa kirjoittaa konsonantti ilman oletusvokaalia tämän puuttuminen merkitään viramalla.


title: Virama

text: Sana virama (विराम, "virāma") tulee sanskritista ja tarkoittaa ”lopettamista” tai ”pysähtymistä”. Viramalla on erilaisia nimiä eri kielissä. Hindiksi sen nimi on "halant", bengaliksi "hasanta", malajalamiksi "candrakkala", marathiksi "virama", teluguksi "virāmamu" ja tamiliksi "puḷḷi".


title: Berkut

text: Berkut voi tarkoittaa ainakin seuraavia:


title: Ecuador Reloaded

text: Ecuador Reloaded on saksalaisyhtye Sash!:n kappale heidän toiselta, -studioalbumilta. Sen julkaisi Blanco y Negro Records albumin ensimmäisenä singlenä vuonna 2007. Kappale on uudelleenjulkaistu versio yhtyeen vuonna 1997 julkaisemasta menestyskappaleesta, Ecuadorista. Toisin kuin alkuperäinen kappale, "Ecuador Reloaded" ei saavuttanut suurta menestystä, sillä sen ainoiksi listamerkinnöiksi jäivät Britannian singlelistan 89. sija sekä Espanjan singlelistan 17. sija.


title: Ecuador Reloaded

text: CD-single


title: Cache on a stick

text: Cache on a stick tai COASt on pakkausstandardi irrallisille L2-välimuistiksi tarkoitetuille SRAM-moduleille. COASt-modulit muistuttivat ulkomuodoltaan suuria SIMM-moduleita ja olivat yleisiä 1990-luvun puolivälin PC- ja Apple-järjestelmissä. Nykyisissä tietokoneissa COASt-modulit ovat erittäin harvinaisia, sillä L2-välimuisti on useimmiten integroitu joko prosessoriin tai emolevyyn.


title: Cache on a stick

text: Motorola määritteli COASt-modulin standardileveydeksi 4,33 ja 4,36 tuumaa (110 ja 111 mm) ja -korkeudeksi 1,12-1,16" (28-29 mm). COASt-muisteja oli mahdollista löytää Applen Machintosheista 1990-luvun alusta sen puoliväliin, jolloin ne katosivat Macin siirtyessä PowerPC-alustaan.


title: Cache on a stick

text: Myös Intel käytti COASt-muisteja Pentium-järjestelmissään aina vuoteen 1998 asti (Pentium MMX). COASt-paikka löytyi muun muassa Intelin piirisarjoista 430VX ja 430TX. Myöhemmin Intel yhdisti COASt-modulin toiminnot prosessoreihinsa, jolloin syntyi Slot 1 suoritinkotelointi, jossa oli prosessori ja välimuistit erillisillä siruilla.


title: Laskennallinen kemia

text: Laskennallinen kemia on fysikaalisen kemian osa-alue, jossa kemiallista systeemiä tutkitaan tietokonesimulaatiolla. Laskennallisella tutkimuksella on mahdollista tuottaa niin kvalitatiivista kuin kvantitatiivistakin tietoa systeemistä. Yleensä käytetyt menetelmän jaetaan "ab initio" -menetelmiin sekä klassiseen molekyylidynamiikkaan.


title: Laskennallinen kemia

text: "Ab initio" -menetelmillä on mahdollista tuottaa niin kvalitatiivista kuin kvantitatiivistakin tietoa, kuten esimerkiksi molekyylirakenteita, sidos- ja vuorovaikutusenergioita, reaktiomekanismipolkuja, elektronitiheysjakaumia, värähtelytiloja ja muuta spektroskopista dataa. Koska kvanttimekaaniset menetelmät ovat laskennallisesti hyvin raskaita, joudutaan simulaatioissa rajoittumaan yleensä pieneen määrään molekyylejä. Suuria molekyylimääriä voidaan kuitenkin mallintaa molekyylidynamiikalla, joka perustuu Newtonin liikeyhtälöiden numeeriseen integroimiseen. Tällöin molekyylisysteemin käytöstä − esimerkiksi suuren proteiinin − voidaan tarkastella.


title: Laskennallinen kemia

text: Laskennallisen kemian menetelmät pohjautuvat approksimaatioihin, joiden avulla monimutkaiset yhtälöt ja yhtälöryhmät tulevat mahdollisessa ajassa ratkaistuksi. Osa approksimaatioista on perustavanlaatuisia kuten esimerkiksi Born–Oppenheimer- tai Hartree–Fock-approksimaatiot, osa taas numeerisia kuten käytetty integrointialgoritmi tai kantafunktiojoukko. Poistamalla approksimaatioita on teoriassa mahdollista lähestyä systemaattisesti eksaktia ratkaisua, joskin käytännön kannalta tämä ei ole tarkoituksen mukaista.


title: Laskennallinen kemia

text: Kvanttikemia eli "ab initio" (lat. alusta alkaen) mallintaminen perustuu kemiallista systeemiä kuvaavan Schrödingerin yhtälön ratkaisemiseen


title: Laskennallinen kemia

text: Ratkaisusta formula_2 voidaan määrittää teoriassa kaikki systeemin ominaisuudet ja siihen liittyvät suureet, mutta käytännön tulosten laatu riippuu käytetystä menetelmistä. Laskennalliset kustannukset kasvavat nopeasti systeemissä olevien elektronien lukumäärän kasvaessa, jolloin karkeammista approksimaatioista tulee välttämättömiä. Pienet systeemit (alle 50 atomia) voidaan ratkaista hyvinkin tarkasti käyttämällä Hartree-Fock-teorian johdannaisia, mutta suurille systeemeille ei aaltofunktiopohjainen menetelmä ole laskennallisista syistä mahdollinen. Suurempia systeemejä (alle 1000 atomia) voidaan kuitenkin kuvata tiheysfunktionaaliteorian avulla, mutta kvantitatiiviset tulokset saattavat olla — systeemistä riippuen — aaltofunktiomenetelmiä heikompia.


title: Laskennallinen kemia

text: "Ab initio" -menetelmät pohjautuvat yleensä niin kutsuttuun Born–Oppenheimer-approksimaatioon, jossa atomiydinten ja elektronien keskinäinen liike erotetaan toisistaan ja käsitellään ei-korreloituneena. Tämä on yleensä perusteltua, koska jopa kevyin atomiydin eli protoni on yli 1800 kertaa elektronia massiivisempi. Elektronit asettuvat yleensä atomiydinten virittimään ulkoiseen potentiaaliin ja elektronisysteemin aaltofunktio ratkaistaan tälle systeemille. Born–Oppenheimer-approksimaation rajoissa tehdään niin staattisia laskuja, kuten reaktiokinetiikkaa tai rakenneoptimointia, mutta myös "ab initio" -molekyylidynamiikkaa.


title: Laskennallinen kemia

text: Kvanttimekaniikalla voidaan kuvata kuitenkin suhteellisen pieniä systeemejä, mikä on vakava rajoite esimerkiksi nestemäisiä systeemejä mallinnettaessa tai haluttaessa dataa systeemin tilastolliseen analyysiin. Suurempia systeemejä (> 1000 atomia) (esimerkiksi suuret biomolekyylit) voidaan mallintaa molekyylidynamiikan avulla, jossa systeemin elektronirakenteen ratkaisemisesta luovutaan ja atomien väliset vuorovaikutukset kuvataan efektiivisillä vuorovaikutuksilla. Atomien väliset vuorovaikutukset kuvaa voimakenttä, joka parametrisoidaan tuottamaan kokeellisia tuloksia.


title: Laskennallinen kemia

text: Esimerkiksi yleisesti käytetyssä AMBER (assisted model building with energy refinement) voimakentässä vuorovaikutuksia kuvaa potentiaalifunktio


title: Laskennallinen kemia

text: Kolme ensimmäistä termiä ovat molekyylin sisäisiä vuorovaikutuksia ja viimeinen summatermi laskee atomien väliset vuorovaikutukset. Ensimmäinen ja toinen summatermi huomioivat atomien väliset kovalenttisetsidokset ja sidoskulmat harmonisella potentiaalina. Sidospotentiaalin harmoninen approksimaatio on yleisesti käytetty ja kohtalaisen hyvä, kunhan sidos on jäykkä. Torsio huomioi potentiaalin muutoksen sidoksen kiertyessä (esimerkiksi etaanin kohdalla, katso kuva oikealla). Viimeinen termi huomioi atomien välisen dispersio- ja sähköstaattisen vuorovaikutuksen, joka eri molekyylien välillä esiintyy. Suurissa molekyyleissä myös molekyylin sisäiset atomit vuorovaikuttavat esimerkiksi sähköstaattisesti keskenään. Molekyylin sisäiset vuorovaikutukset huomioidaan yleensä kuitenkin kolmen sidoksen jälkeen, jolloin esimerkiksi dispersiovuorovaikutus jätetään kovalenttisesti sitoutuneiden atomien väliltä pois. Summan ensimmäinen termi huomioi dispersiovuorovaikutuksen Lennard–Jones-mallin mukaisesti, ja jälkimmäinen on kahden varauspisteen Coulombinen vuorovaikutus.


title: Laskennallinen kemia

text: Laskennallisen kemian koulutusohjelmia järjestetään seuraavissa suomalaisissa yliopistoissa:


title: ETO Park

text: ETO Park on Unkarissa Győrin kaupungissa sijaitseva jalkapallostadion. Vuonna 2008 valmistunut stadion korvasi samalla paikalla sijainneen Stadion ETO:n, joka oli rakennettu 1967. Samassa kompleksissa toimii myös muun muassa ostoskeskus, hotelli ja jalkapalloakatemia.


title: ETO Park

text: ETO Park on Győri ETO FC:n kotikenttä. Myös Unkarin jalkapallomaajoukkue on pelannut stadionilla muutamia otteluitaan, kohdaten muun muassa Suomen maaliskuussa 2014.


title: Corsair Components

text: Corsair Components, Inc. on yhdysvaltalainen tietokoneiden oheislaitteita ja komponentteja valmistava yritys. Sen pääkonttori on Fremontissa Kaliforniassa, ja se on rekisteröity Delawareen.


title: Corsair Components

text: Corsair perustettiin alun perin Kaliforniassa vuonna 1994, ja se valmisti COASt-moduuleiksi kutsuttuja L2-välimuisteja OEM-valmistajille. Yhtiö joutui kuitenkin pian siirtymään DRAM-muistien valmistukseen, kun Intel integroi L2-välimuistin Pentium Pro -prosessoreihinsa ja lopetti näin ulkoisten COASt-moduulien tarpeen. Vuonna 2002 yhtiö alkoi toimittaa tietokoneharrastajille suunniteltuja DRAM-moduuleita, jotka sopivat harrastajien keskuudessa yleiseen ylikellottamiseen. Muistimoduuleiden lisäksi Corsair alkoi valmitaa vähitellen myös muita tietokoneiden komponentteja.


title: Kangaslampi (Jyväskylä)

text: Kangaslampi on asuinalue Jyväskylässä Huhtasuon kaupunginosassa. Alue sijaitsee noin kuuden kilometrin päässä Jyväskylän keskustasta. Kangaslammella on liikerakennus, jossa sijaitsee lähikauppa ja parturi-kampaamo. Alueen välittömässä läheisyydessä sijaitsee lisäksi monia erilaisia palveluja tarjoava Huhtakeskus. Kangaslammella on myös huomattavan suuri lasten leikkikenttä sekä vuonna 2009 avattu parkourpuisto.


title: Kangaslampi (Jyväskylä)

text: Kangaslampi koostuu pääosin 1970-luvulla rakennetuista elementtikerrostaloista, mutta alueella on myös rivi- ja omakotitaloja.


title: Kangaslampi (Jyväskylä)

text: Kangaslampi on myös Jyväkylän tilastoalueen nimi, joka on huomattavasti Kangaslammen asuinaluetta laajempi alue. Tilastoalue sisältää koko Huhtasuon kaupunginosan (Eteläisen Palokankaan pienaluetta lukuun ottamatta) sekä Ankeriasjärven kaupunginosaan kuuluvan Vääräjärven pienalueen.


title: Kangaslampi (Jyväskylä)

text: Kangaslammentien länsipuolella sijaitseva Varikon pienalue mielletään usein osaksi Kangaslampea. Tien toisella puolella sijaitsee Kangaslammenrannan pienalue.


title: Kangaslampi (Jyväskylä)

text: Kangaslammen asuinaluetta alettiin rakentaa ensimmäisenä Huhtasuon asumalähiöistä. Alueen rakentaminen alkoi vuonna 1971, ja ensimmäiset talot valmistuivat seuraavan vuoden aikana Laikuttajantielle. Suurin osa alueen rakentamisesta tapahtui vuosina 1973–1974. Varikon alueella sijaitsi Teknillinen varikko, joka oli toiminnassa vuodesta 1944 vuoteen 1973 asti. Sen rakennukset purettiin asuinalueen tieltä.


title: Kangaslampi (Jyväskylä)

text: Kangaslampi on myös alueella sijaitsevan lammen nimi.


title: Le Mansin 24 tunnin ajo 2014

text: Le Mansin 24 tunnin ajo 2014 () oli kestävyysajokilpailu, joka ajettiin 14.–15. kesäkuuta Circuit de la Sarthen radalla Le Mansissa Ranskassa. Kilpailun voittivat Marcel Fässlerin, André Lottererin ja Benoît Tréluyerin autokunta.


title: Le Mansin 24 tunnin ajo 2014

text: Kilpailu oli kauden 2014 FIA World Endurance Championship -sarjan kolmas osakilpailu.


title: Le Mansin 24 tunnin ajo 2014

text: ‡ = Loïc Duval Audin nro 1 kuljettaja loukkaantui keskiviikon harjoituksissa sattuneessa rajussa onnettomuudessa. Duval ei loukkaantumisensa voinut osallistua kilpailuun, joten hänet korvattiin Audin varakuljettaja Marc Genéllä. Genén paikan LMP2:n nro 38 Jota Sportin ratissa otti Oliver Turvey.


title: Hopeasormuksen taika

text:
Hopeasormuksen taika on Maijaliisa Dieckmannin kirjoittama historiallinen nuortenkirja. Se on Hopeasormus-kirjasarjan ensimmäinen osa ja sijoittuu 1800-luvulle. Sarjan seuraavat osat ovat Keisari ratsastaa kaupunkiin ja Kolme hopeasormusta. Kirja ilmestyi vuonna 2002 ja sen julkaisi Tammi. Kirjan päähenkilöitä ovat ystävykset Ella, Stiina ja Karoliina.
http://www.kirjasampo.fi/fi/kulsa/saha3%253Au9a9d7cd1-b899-4821-94b3-d01c30c9914c


title: Savannikäärmekotka

text:
Savannikäärmekotka ("Circaetus pectoralis") on haukkojen heimon sukuun kuuluva lintu. Sitä tavataan laajalti Itä-Afrikassa ja eteläisessä Afrikassa Angolassa, Botswanassa, Burundissa, Keski-Afrikan tasavallassassa, Kongossa, Kongon demokraattisessa tasavallassa, Etiopiassa, Keniassa, Lesothossa, Malawissa, Mosambikissa, Namibiassa, Ruandassa, Somaliassa, Etelä-Afrikassa, Etelä-Sudanissa, Sudanissa, Swazimaassa, Tansaniassa, Ugandassa, Sambiassa ja Zimbabwessa.
Lajia esiintyy joillakin alueilla harvakseltaan, joillakin se taas on yleinen. Laajan esiintymisalueen vuoksi sen kokonaislukumäärä voi olla viisinumeroinen. Laji elä savannien ja arojen aukeilla alueilla ja metsien aukoissa 3400 metrin korkeuteen saakka.


title: One Eyed Jacks

text: One Eyed Jacks on brittiläisen Spear of Destiny -yhtyeen studioalbumi vuodelta 1984. Albumin on kustantanut Chrysalis Music Ltd.


title: One Eyed Jacks

text: Tuottaja on Nick Tauber ja miksaajat Gary Langan ja (yhden kappaleen osalta) Pete Wilson.


title: One Eyed Jacks

text: Yhtyeen jäsenistä Kirk Brandon ja Stan Stammers olivat aikaisemmin perustamassaan Theatre of Hate -yhtyeessä.


title: One Eyed Jacks

text: Spear of Destinyn tiedotusta on hoitanut Burning Rome Records, 25 Denmark Street, London WC2. Se oli aikaisemmin Theatre of Hatea varten perustettu levy-yhtiö ja sen johtajana ja Theatre of Haten managerina toimi Terry Razor.


title: One Eyed Jacks

text:
Kaikki kappaleet kirjoittanut Kirk Brandon.
LP-levyn


title: Pakkaustarvike

text: Pakkaustarvikkeet ovat tuotteiden pakkaamisessa varsinaisten suojaavien ja peittävien pakkausmateriaalien lisäksi tarvittavia lisäosia ja -materiaaleja, kuten:


title: Pakkaustarvike

text: Pakkaustarvikkeiksi kutsutaan myös kotitalouksien ja pienyritysten satunnaisessa pakkaamisessa tarvittavia tuotteita, kuten postitus-, muutto- ja säilytyslaatikot, käärepaperit, pakkausteipit ja -narut, kuplamuovit ja -pussit yms.


title: Daniel Böhm

text: Daniel Böhm (s. 16. kesäkuuta 1986) on saksalainen ampumahiihdon olympiamitalisti.


title: Daniel Böhm

text: Böhm hiihti toisen osuuden Saksan viestijoukkueessa, joka saavutti hopeaa Sotšin olympialaisissa 2014. Samojen kisojen normaalimatkalla hän sijoittui kymmenenneksi. Kontiolahden MM-kilpailuissa 2015 hän oli normaalimatkalla yhdestoista. Hän hiihti toisen osuuden Saksan kultaa voittaneessa miesten viestijoukkueessa.


title: Daniel Böhm

text: Böhm saavutti nuorten MM-kilpailujen viestissä kultaa 2007 ja pronssia 2006. Pikakilpailussa ja takaa-ajossa hän sai hopeaa 2007. EM-kilpailujen nuorten sarjassa hän sai hopeaa normaalimatkalla ja viestissä 2006. Hän voitti aikuisten sarjassa Euroopan-mestaruuden takaa-ajossa ja sai viestihopeaa 2009, voitti pikakilpailun ja viestin Euroopan-mestaruuden 2010 sekä voitti normaalimatkalla ja viestissä kultaa ja sai takaa-ajossa pronssia 2012.


title: Daniel Böhm

text: Böhm saavutti ainoan maailmancupin palkintosijansa oltuaan toinen Vancouverin normaalimatkalla kaudella 2008–2009.


title: Daniel Böhm

text: Böhm lopetti uransa joulukuussa 2016.


title: Dominik Windisch

text: Dominik Windisch (s. 6. marraskuuta 1989) on italialainen ampumahiihtäjä., ja kolminkertainen olympiamitalisti


title: Dominik Windisch

text: Vuonna 2008 Windisch saavutti viestipronssia nuorten MM-kilpailuissa Ruhpoldingissa. Ruhpoldingin MM-kilpailuissa 2012 hän sijoittui miesten viestissä neljänneksi. Nové Měston MM-kilpailuissa 2013 Windisch oli normaalimatkalla 18:s ja sekaviestissä neljäs. Sotšin olympialaisissa 2014 Windisch hiihti kolmannen osuuden Italian pronssia saavuttaneessa sekaviestijoukkueessa. Pikakilpailussa hän oli 11:s, takaa-ajossa ja yhteislähtökilpailussa 25:s sekä miesten viestissä viides. Oslon MM-kilpailuissa 2016 hän sijoittui yhteislähdössä neljänneksi ja pikakilpailussa viidenneksi. Talviolympialaisissa 2018 Windisch sai pronssia pikakilpailussa sekä sekaviestissä, ja oli takaa-ajossa 16:s yhteislähdössä 17:s ja normaalimatkalla 50:s


title: Dominik Windisch

text: Windisch voitti ensimmäisen ampumahiihdon maailmancupin osakilpailun kaudella 2015–2016 Canmoren yhteislähdössä. Sitä ennen hän oli parhaimmillaan ollut viides Sotšin pikakilpailussa kaudella 2012–2013. Hän sijoittui kolmanneksi Oberhofin pikakilpailussa ja takaa-ajossa kaudella 2016–2017.


title: Lauberhorn

text: Lauberhorn on 2 471 metriä korkea vuori Sveitsissä, Bernin Alpeilla, Lauterbrunnenin kunnassa, lähellä Wengenin kylää.


title: Lauberhorn

text: Vuori on tunnettu alppihiihtokilpailuistaan, erityisesti vuosittain tammikuussa laskettavasta Alppihiihdon maailmancupin klassikkokilpailusta, Lauberhornin kilpailusta. Lauberhornin syöksylaskurata on maailmancupin pisin, huippunopeudeltaan nopein ja korkeuseroltaan suurin maailmancuprinne.


title: Jungfrau / Männlichen

text: Jungfrau / Männlichen (myös Lauberhorn Weltcup Slalom) on laskettelurinne Wengenissä Lauterbrunnenin kunnassa Sveitsissä.


title: Jungfrau / Männlichen

text: Jungfrau / Männlichenillä laskettava Lauberhornin pujottelu kuuluu vuonna 1967 perustetun alppihiihdon maailmancupin klassikkokilpailuihin ja se on laskettu vuodesta 1930 alkaen Lauberhornin alppihiihtokilpailuissa. Jungfrau / Männlichen -rinne päättyy samalle maalialueelle kuin normaalisti edellispäivänä laskettava Lauberhornin syöksylasku. Kilpailut on nimetty Lauberhorn-vuoren mukaan, kun taas itse laskettelurinne on nimetty Männlichen- ja Jungfrau-vuorten mukaan.


title: Jungfrau / Männlichen

text: Vuoteen 2003 saakka sunnuntainen Lauberhornin pujottelu muodosti yhdessä edellispäivän syöksylaskun kanssa alppiyhdistetyn. Vuonna 2004 alppiyhdistetty peruuntui syöksylaskun mukana ja vuodesta 2005 alkaen on laskettu perjantaina superalppiyhdistetty, jonka pujottelulasku lasketaan joko Jungfrau- tai Männlichen-rinteessä.


title: Jungfrau / Männlichen

text: Jungfrau / Männlichen alkaa Allmendin rautatieaseman läheltä 1 506 metriä merenpinnan yläpuolella ja se päättyy Wengenin eteläpuolelle Schiltwaldin vuoristokylään 1 273 metriä merenpinnan yläpuolelle.


title: Jungfrau / Männlichen

text: Laskettelurinteen erikoisuus on sen keskellä oleva puumökki. Laskusuunnassa mökin vasemmanpuoleinen laskettelurinne on lähempänä Jungfrau-vuorta ja siksi se on nimeltään "Jungfrau". Laskusuunnassa oikeanpuoleinen laskettelurinne puolestaan on lähempänä Männlichen-vuorta ja siksi se on nimeltään "Männlichen".


title: Jungfrau / Männlichen

text: Jungfrau / Männlichen -rinne on yksi maailmancupin haastavimmista pujottelurinteistä, sillä siinä on paljon jyrkkyys- ja kaltevuusvaihteluita, keskivaiheilla jyrkkyys on enimmillään noin 70 prosenttia, kun taas loivimmalla kohdalla vähän lähdön jälkeen se on vain neljä prosenttia. Keskimääräinen jyrkkyys on noin 30 prosenttia.


title: Sini Sabotagen diskografia

text: Tämä artikkeli on suomalaisen räppärin Sini Sabotagen diskografiasta.


title: Ahkera

text: Ahkera voi tarkoittaa seuraavia asioita:


title: Joonas Kostiainen

text: Joonas Kostiainen (s. 5. maaliskuuta 1987) on suomalainen moottoriurheilija. Hän aloitti uransa karting-sarjoissa. Vuonna 2007 Kostiainen kilpaili Formula Renault NEC -sarjassa Koiranen Motorsport -formulatallissa, joka tunnettiin aiemmin nimellä Koiranen bros. Motorsport.


title: Joonas Kostiainen

text: Kostiainen on sukua huippusuunnistaja Veikko Kostiaiselle.


title: Olimpia delle Tofane

text: Olimpia delle Tofane () on laskettelurinne Cortina d’Ampezzossa Italiassa.


title: Olimpia delle Tofane

text: Olimpia delle Tofane tunnetaan nykyisin naisten alppihiihdon maailmancupin vauhtilajikilpailujen isäntäpaikkana ja vuoden 1956 talviolympialaisten miesten syöksylaskurinteenä.


title: Olimpia delle Tofane

text:
Olimpia delle Tofane muodostuu useista eri laskettelurinteistä: Caprioli, Olympia, Labirinti, Olympia 2, Col Tarón ja Roncato.
Olimpia delle Tofanen yläasema on 2 320 metriä merenpinnan yläpuolella Tofana di Mezzo -vuoren huipun juurella, jossa sijaitsee myös naisten syöksylaskun lähtö, "Start Pomedes".


title: Olimpia delle Tofane

text: Olimpia delle Tofane alkaa melko jyrkästi Caprioli-rinteessä, jossa on S-mutka "Partenza Rifugio Pomedes", ulospäin kalteva "Diagonale Pomedes" -mutka ja S-mutka "Bivio Caprioli" (Capriolilta poistuminen).


title: Olimpia delle Tofane

text: Seuraavaksi rinne siirtyy Olympia-rinteeseen, jossa on "Curvone Entrata Schuss" (Schussiin tulomutka) -mutka, jonka lopussa on naisten super-G:n lähtö. Sen jälkeen tulee "Schuss Tofana" -jyrkänne, jossa rinne menee kapeasta kallioden välisestä aukosta, solassa on koko rinteen jyrkin kohta 64 %. Sen jälkeen Olimpia delle Tofanen yleispiirteenä on pitkät teknisesti vaativat S-mutkat vaihtelevassa maastossa, jossa jyrkin kohta on vielä 50 % jyrkkyinen, mutta loivin kohta on tasainen.


title: Olimpia delle Tofane

text: Schuss Tofanan jälkeen rinne saavuttaa puurajan ja se loivenee huomattavasti. Loivempi osuus alkaa "Duca D’Aosta" -osuudella, jossa on "Bivio Tofanina" (Tofanan mutka) ja "Salto Duca D’Aosta" (Duca D’Aosta -hyppy). Sen jälkeen tulee vielä lyhyt loivaosuus "Deltaplani", jonka jälkeen rinne jyrkkenee uudelleen. Jyrkänne alkaa tiukalla vasemmalle kääntyvällä mutkalla "Diagonale Argano", jota seuraa tiukat S-mutkat. S-mutkat päättyy tiukkaan oikealle kääntyvän mutkaan "Grande Curva" (Suuri mutka).


title: Olimpia delle Tofane

text: Grande Curvaa seuraa "Scarpadon" ja "Festìs"-osuudet, joissa on laajoja S-mutkia. Festìsin jälkeen on lyhyt täysin tasainen kohta "Entrata Pale di Rumerlo", joka loppuu ulospäin kaltevaan kohtaan "Variante Pale di Rumerlo", jota ennen laskijat lähtevät ilmaan. Sen jälkeen tulee "Casonetti", "Diagonale Finale" -S-mutka ja "Salto Finale" (Maalihyppy).


title: Olimpia delle Tofane

text: Naisten syöksylasku päättyy 1 560 metriä merenpinnan yläpuolella lähelle Tofana Express -tuolihissin ala-asemaa. Olimpia delle Tofane jatkuu tästä vielä loivana lähelle Cortina d’Ampezzon keskustaa, jossa se päättyy 1 324 metriä merenpinnan yläpuolella Gilardon–Roncato-tuolihissin ala-asemalle.


title: Planai

text: Planai on laskettelurinne Planain talviurheilukeskuksessa Schladmingissa Itävallassa.


title: Planai

text: Planai tunnetaan erityisesti siinä järjestettävässä alppihiihdon maailmancupin miesten pujottelun iltakilpailusta, The Nightrace.


title: Planai

text: Planailla miehet ovat kilpailleet vuosina 1982 ja 2013 alppihiihdon maailmanmestaruuksista. Naiset laskivat ainoastaan suurpujottelukilpailut Planailla, vuonna 2013 naiset laskivat muut lajit viereisessä Streicher -rinteessä.


title: Planai

text: Planai alkaa samanimisen vuoren huipulta 1 908 metriä merenpinnan yläpuolelta.


title: Planai

text: Planain lopussa on "Weirather-S" -mutka, jonka jälkeen avautuu loppusuora "Zielhang" (Maalijyrkänne), joka on koko rinteen jyrkin kohta 52 %:n jyrkkyydellä.


title: Planai

text: Planai loppuu 740 metriä merenpinnan yläpuolella Planet Planai -rakennuksen viereen.


title: Streicher

text: Streicher tarkoittaa seuraavia:


title: Streicher

text: Streicher on saksankielinen sukunimi.


title: New York Metropolitans

text: Metropolitan Club (New York Metropolitans tai Mets) oli 1800-luvun ammattilaisbaseball-joukkue, joka pelasi New Yorkissa 1880–1887. "Metropolitan Baseball Club of New York" oli myös alkuperäinen nimi vuonna 1960 perustetulle New York Metsin joukkueelle, vaikka virallinen nimi sittemmin muuttui.


title: New York Metropolitans

text: Metropolitansin perustivat vuonna 1880 riippumattomaksi ammattilaisjoukkueeksi yrittäjä John B. Day ja baseball manageri Jim Mutrie. Aluksi joukkue pelasi pelejään Brooklynissa ja New Jerseyn Hobokenissa, kuten muutkin New Yorkin alueella toimineet seurat tuolloin. Syyskuussa he siirtyivät Polo Groundsille, joka oli ensimmäinen ammattilaisbaseball kenttä Manhattanilla. Joukkueen nimi, "Metropolitans" oli ollut aiemmin käytössä joukkueella, joka pelasi Hamilton Squaren kaupunginosassa New Yorkissa jo 1858.


title: New York Metropolitans

text: National League oli erottanut New York Mutuals joukkueen 1876 koska joukkue ei suorittanut viimeisiä vierasottelu kiertueitaan ja vuoteen 1881 mennessä ei ollut vieläkään korvannut sitä toisella newyorkilaisjoukkueella. Nousukas American Association näki tilaisuutensa ja pyysi Metropolitansia liittymään uuteen liigaan sen avajaiskaudella 1882. Metropolitans kuitenkin kieltäytyi, koska liittyminen olisi merkinnyt luopumista tuottoisista näytösotteluista National Leaguen joukkueita vastaan.


title: New York Metropolitans

text: Liigat tiesivät, että ne tarvitsevat vahvan New Yorkin joukkueen, ja vuoden 1882 lopussa molemmat liigat tekivät Metsille tarjouksen. Liigojen tietämättä Mets hyväksyi molemmat kutsut. Vastatakseen näihin sitoumuksiin, omistajat Day ja Mutrie hankkivat Troyn joukkueen joka oli poistettu National Leaguesta (yhdessä Worcesterin kanssa) tehdäkseen tilaa uusille joukkueille New Yorkissa ja Philadelphiassa. Mets liittyi American Associationiin ja uusi New York Gothams National Leagueen. Molemmat joukkueet pelasivat kotiottelunsa Polo Groundsilla.


title: New York Metropolitans

text: Mets sijoittui neljänneksi vuonna 1883 ja seuraavalla kaudella se voitti liigan mestaruuden. Tuon ajan World Series -versiossa se kohtasi Providence Graysin, joka voitti sarjan suoraan kolmessa ottelussa. Metsin tärkeimmät pelaajat olivat Tim Keefe, Dave Orr, Chief Roseman, Jack Lynch, Candy Nelson ja Dude Esterbrook.


title: New York Metropolitans

text: Taloudellisesti Gothamsin tilanne oli parempi johtuen National Leaguen vakaudesta ja pelin laadusta sekä korkeammista lippujen hinnoista. Jo 1884 Metsillä oli vaikeuksia löytää omaa identiteettiään ja se avasi kautensa uudella kentällä, Metropolitan Parkilla, joka sijaitsee Manhattanin itäosassa. Kesken kauden he kuitenkin kaikessa hiljaisuudessa muuttivat takaisin Polo Groundsille.


title: New York Metropolitans

text: Ennen kautta 1885 Mutrie siirtyi Gothamsin johtoon ja vei mukanaan tähtisyöttäjä Keefen ja kolmospesämiehen Esterbrookin. Uudelleen nimetty New York Giants sijoittui toiseksi National Leaguessa, kun taas Mets romahti seitsemännelle sijalle AA:ssa.


title: New York Metropolitans

text: Ennen kautta 1886 Day ja Mutrie möivät Metsin Erastus Wimanille, joka muutti joukkueineen Cricket Groundsille Staten Islandiin toiveissaan edistää lauttaliikennettä New Yorkin satamaan. Tämä liiketoimintasuunnitelma ei onnistunut ja Mets lopetti toimintansa kauteen 1887. Joukkueen osti Brooklyn Dodgers (tuolloin "Grays" tai "Bridegrooms") saaden sopimukset useiden Mets tähtien kanssa, kuten Dave Orr ja Darby O'Brien. Nykyinen minor league -joukkue Staten Island Yankees pelaa stadionilla, joka sijaitsee hyvin lähellä Metsin käyttämää Cricket Groundsia.


title: New York Metropolitans

text: Vuonna 1962, kun National League täytti poismuuttaneiden Giantsin ja Dodgersin paikat, omistajat ja fanit New Yorkissa valitsivat "Mets"in uuden joukkueen lempinimeksi. Tämä 1900-luvun New York Mets pelasi kahden kauden ajan Polo Groundsin viimeisessä versiossa ennen kuin se lopulta purettiin vuonna 1964.


title: Mathieu Orfila

text: Mathieu Joseph Bonaventura Orfila (24. huhtikuuta 1787 – 12. maaliskuuta 1853) oli kokeellisen toksikologian kehittäjä. Hän oli syntyjään espanjalainen (Mateu Josep Bonaventura Orfila i Rotger), mutta teki elämäntyönsä Ranskan hovissa. Hän teki kemiallisia analyysejä ruumiinavauksista ja aloitti siten oikeustoksikologian. Hän kehitti aikansa tavallisimman myrkyttämiseen käytetyn aineen, arsenikin, analytiikkaa. Hän tutki myös aktiivisesti vastamyrkkyjä muun muassa koirakokeissa ja totesi useat siihen asti käytetyt vastamyrkyt tehottomiksi.


title: Podkoren 3

text: Podkoren 3 on laskettelurinne Kranjska Gorassa Sloveniassa.


title: Podkoren 3

text: Podkoren 3 tunnetaan alppihiihdon maailmancupin tekniikkalajikilpailujen isäntäpaikkana.


title: Tyrnävän kotiseutumuseo

text: Tyrnävän kotiseutumuseo on kotiseutumuseo Tyrnävän kunnassa Pohjois-Pohjanmaalla. Museoon kuuluu yhteensä 14 rakennusta, joista vanhin on 1760-luvulta. Museoalueen rakentaminen aloitettiin vuonna 1967 ja sitä pidetään kunnossa talkoovoimin. Tyrnävän kotiseutumuseon museotoiminnasta vastaa Tyrnävän Kotiseutu- ja museoyhdistys ry. Museotoiminnan tavoitteena on ylläpitää ja vahvistaa väestön ymmärrystä kulttuuristaan, historiastaan ja ympäristöstään. Museoalueella (Pytinkitie 8, 91800 Tyrnävä) on Maatalouskonemuseon konehalli (valmistunut 2013), Tyrnävän kotiseututalo eli Tihisen talo, Kestin luhti, Savusauna, Paja, kolme aittaa (Tihisen, Pisilän ja Tyyskän), Männikön riihi, Pärehöylä, Halkoliiteri, Vinttikaivo ja Maitolaituri sekä Tyrnävän kirkon luona sijaitseva, esinemuseona toimiva, lainajyvämakasiini (Muhostie 2, 91800 Tyrnävä). Esinemuseo avattiin yleisölle kesäkuussa 1951.


title: Tyrnävän kotiseutumuseo

text: Tyrnävän kotiseutumuseon näyttelytoiminnan tehtävänä on maatalouskulttuurin (sisältää maaviljelyn ja metsänhoidon) historiaan liittyvä esittely, opetus ja tiedonvälitys sekä mahdollinen ympäristökasvatus. Maatalouskulttuurin historiaa esittelevä maatalouskonemuseo on kotiseutumuseon vahvuus. Museoon 2014 rakennetun perusnäyttelyn avulla välitetään tietoa menneiden sukupolvien työstä ja taidoista ja siten säilytetään Tyrnävän vahvan maatalouspitäjän maatalouskulttuuri elävänä tuleville sukupolville. Museon näyttelyssä syntyy kiinnostava vertailukohta alueen nykyisen voimaperäisen maatalouden sekä alueen maatalouden historian välille. Museon kohderyhmänä ovat Tyrnävän asukkaat, mutta myös yleisemminkin kaikki maatalouden historiasta kiinnostuneet Pohjois-Pohjanmaalla sekä koko Suomessa. Museon tavoitteena on tehdä tiettäväksi ja siirtää seuraaville sukupolville perinteikkään ja voimakkaan maatalouspitäjän maatalouden historiaa. Maatalouden historiaan perehtyvä museokokonaisuus muodostaa kiehtovan rinnastuksen paikkakunnalla joka puolella nähtävissä olevan nykyaikaisen maatalouden harjoittamisen kanssa. Maatalous on aina ollut Tyrnävällä merkittävä elinkeino. Maatalouskoneet/-esineet voidaan jakaa maanviljelyyn, karjanhoitoon ja metsänhoitoon tarkoitettuihin koneisiin/esineisiin.


title: Tyrnävän kotiseutumuseo

text:
Tyrnävän Kotiseututalon (Pytinkitie, 91800 Tyrnävä) pihapiirissä sijaitsevassa Tyrnävän maatalouskonemuseossa on näyttelytilaa kaiken
kaikkiaan 350 neliömetriä. Maatalouskoneiden historiaa esittelevä näyttely on rakennettu vuoden 2014 aikana. Museossa on esillä hevosvetoisia, traktorivetoisia, käsikäyttöisiä ja viljan puintiin liittyviä maatalouskoneita 1800-luvulta vuoteen 1965. Perusnäyttelyn maatalouskoneet on laitettu esille kronologisesti käyttötarkoituksen, tyypin ja vuodenkierron mukaan. Maatalouskonemuseon perusnäyttely jakautuu neljään eri teemaiseen osastoon: 1) Hevosvetoiset maatalouskoneet, 2) Traktorit ja traktorivetoiset maatalouskoneet, 3) Käsikäyttöiset maatalouskoneet ja 4) Viljankorjuuseen ja -puintiin liittyvät koneet.


title: Tyrnävän kotiseutumuseo

text:
Hevosvosvetoisten koneiden osastossa on esillä laitettu muun muassa hevosvetoiset kylvökone, niittokone ja haravakone.
Museon traktorivetoisten koneiden osastossa on esillä esimerkiksi 1920-luvun Cletrac-telaketjutraktori ja
1950-luvun Ferguson maataloustraktori niittokoneella. Käsikäyttöisistä maatalouskoneista voidaan mainita seula-,
viskuri- ja silppurikone. Viljan puintiin liittyen näyttelyssä on maamoottorin, puimakoneen ja olkilietson muodostama
kiehtova kokonaisuus. Kaikki Tyrnävän maatalouskonemuseon perusnäyttelyssä esillä olevat vanhat maatalouskoneet ovat
alkuperäiskuntoisia ja ne on saatu lahjoituksina tai säilytyssopimuksella osaksi Tyrnävän maatalouskonemuseon
perusnäyttelyä. Maatalouskonemuseon perusnäyttely on rakennettu, museoalan ammattilaisen
ohjauksessa, talkoovoimin. Tyrnävän maatalouskonemuseon museotoiminnasta vastaa Tyrnävän Kotiseutu- ja museoyhdistys ry.


title: Tyrnävän kotiseutumuseo

text: Tyrnävän kotiseutumuseolla on pysyvät perusnäyttelytilat Tyrnävän Kotiseututalolla Pytinkitiellä (Pytinkitie, 91800 Tyrnävä) ja lainajyvämakasiinissa (Muhostie 2, 91800 Tyrnävä).


title: Tyrnävän kotiseutumuseo

text: Kotiseututalo Tihisen pytinki eli savupirtti on rakennettu 1700-luvun alkupuoliskolla Tyrnävän Ängeslevällä. Talossa oleva jatko-osa ja hormillinen uuni on rakennettu 1830-luvulla. Tihisen talo on siirretty Tyrnävän kotiseututaloksi vuonna 1985. Kestin luhti on rakennettu vuonna 1766 Tyrnävän Ojakylällä ja siirretty alueelle vuonna 1985. Rauhion savusauna on rakennettu 1900-luvun alussa Tyrnävän Ängeslevällä ja on toiminut myös vasikkanavettana. Savusauna on siirretty alueelle vuonna 1990. Paja on rakennettu Tyrnävällä ja on toiminut myös aittana Markuksen tilalla. Paja on siirretty alueelle vuonna 1994. Tihisen aitta on rakennettu 1800-luvulla Tyrnävän Ängeslevällä ja on siirretty alueelle vuonna 1985. Pisilän aitta on rakennettu 1800-luvulla Tyrnävällä ja on siirretty alueelle vuonna 1984. Tyyskän aitta on rakennettu Tyrnävällä ja on siirretty alueelle vuonna 1991. Männikön riihi on rakennettu 1900-luvun vaihteessa Tyrnävän Ängeslevällä ja on siirretty alueelle vuonna 1998. Pohjois-Pohjanmaalla on tiettävästi ollut vain kaksi näin suurta riihirakennusta. Pärehöylän on rakentanut Nestori Huusko Pihlajaniemen tilalla Tyrnävällä. Pärehöylä on siirretty alueelle ja kunnostettu vuonna 1992. Halkoliiteri on rakennettu Pietilän tilan heinäladoksi Limingan Vehkamaalla arviolta 1940-luvulla ja on siirretty alueelle vuonna 1992. Alueella sijaitseva Vinttikaivo on rakennettu paikalleen vuonna 1991. Maitolaituri on Härmän tilan keruulaituri Tyrnävältä ja siirretty alueelle vuonna 1986. Tihisen talo on siirretty alueelle Ängeslevän Ylipäästä vuonna 1985. Alueelle on tarkoitus rakentaa/siirtää myös vanha navetta.


title: Tyrnävän kotiseutumuseo

text: Tyrnävän kirkkorakennuksen luona puolestaan sijaitsee esinemuseona toimiva lainajyvämakasiini (Muhostie 2, 91800 Tyrnävä). Lainajyvämakasiini on rakennettu 1860-luvulla ja avattu museokäyttöön 1951. Esinemuseolla on näyttelyitä kolmessa kerroksessa ja muun muassa mittava suksikokoelma.


title: Tyrnävän kotiseutumuseo

text: Lainajyvämakasiinissa voi myös tutustua kuuluisan tyrnäväläisen Armas Pasasen elämään. Armas Pasanen oli paremmin tunnettu nimellä Tyrnävän Peilipoika. Hän ratkoi rikoksia, jopa murhiakin, katsomalla kahteen peiliin. Museolla on hänen elämästään kertova leikekansio. Tyrnävän kotiseutumuseo on avoinna lähinnä kesäaikaan.